text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 12:1-44
12 Nakambe, a sungula ku vulavula na vona hi swifaniso: “Munhu un’wana a a rime nsimu ya vhinya,+ a yi biyela hi rihlampfu, a cela xikamelo xa vhinya eka yona, a yimisa xihondzo,+ kutani a yi vekisa eka varimi,+ a endzela etikweni ra le kule.+2 Kutani hi nguva leyi faneleke a rhuma hlonga ri ya eka varimi, leswaku ri ya teka mihandzu yin’wana ya nsimu ya vhinya eka varimi.+3 Kambe va ri teka, va ri ba, kutani va ri tlherisa ri nga ri na nchumu.+4 A tlhela a rhuma hlonga rin’wana ri ya eka vona; na rona va ri ba enhlokweni va ri khomisa tingana.+5 Kutani a rhuma rin’wana, rona va ri dlaya; ni man’wana yo tala, man’wana va ma ba naswona man’wana va ma dlaya.6 A a ha ri ni rin’wana, ku nga n’wana+ wakwe la rhandzekaka. A hetelela hi ku n’wi rhuma eka vona, a ku, ‘Va ta va ni xichavo eka n’wananga.’+7 Kambe varimi volavo va byelana va ku, ‘Loyi i mudyandzhaka.+ Tanani, a hi n’wi dlayeni, kutani ndzhaka yi ta va ya hina.’+8 Hiloko va n’wi teka, va n’wi dlaya,+ va n’wi cukumetela ehandle ka nsimu ya vhinya.+9 Xana n’wini wa nsimu ya vhinya u ta endla yini? U ta ta a ta lovisa varimi, naswona a nyika van’wana+ nsimu ya vhinya.+10 Xana a mi si tshama mi hlaya tsalwa leri, ‘Ribye+ leri vaaki va ri bakanyeke, ri hundzuke ribye lerikulu ra le yinhleni.+11 Ri huma eka Yehovha, naswona ra hlamarisa ematihlweni ya hina’?”+12 Kutani va sungula ku lava ndlela yo n’wi khoma, kambe a va chava ntshungu, hikuva a va swi lemuka leswaku a a vula vona hi xifaniso lexi. Hiloko va n’wi siya va famba.+13 Endzhaku va rhuma Vafarisi van’wana va ri ni ntlawa wa valandzeri va Heroda+ va ya eka yena, leswaku va n’wi phasa hi ku vulavula+ kakwe.14 Loko va fika va n’wi byela va ku: “Mudyondzisi, ha swi tiva leswaku u ni ntiyiso naswona a wu khathali ha munhu, hikuva a wu languti ku languteka ka munhu, kambe u dyondzisa ndlela ya Xikwembu hi ku fambisana ni ntiyiso:+ Xana swa pfumeleriwa ku hakela xibalo xa nhloko eka Khezari kumbe e-e?15 Xana hi fanele hi hakela kumbe a hi fanelanga hi hakela?”+ Hi ku lemuka vukanganyisi bya vona, a ku eka vona: “Ha yini mi ndzi ringa? Ndzi tiseleni denari ndzi yi languta.”+16 Va yi tisa. Kutani a ku eka vona: “Xana xifaniso ni marito lawa i swa mani?” Va ku eka yena: “I swa Khezari.”+17 Kutani Yesu a ku: “Tlheriselani swilo swa Khezari eka Khezari,+ kambe swilo swa Xikwembu eka Xikwembu.”+ Hiloko va n’wi hlamala.+18 Kutani Vasaduki va ta eka yena, lava vulaka leswaku ku pfuka ka lava feke a ku kona, va n’wi tlhandleka xivutiso va ku:+19 “Mudyondzisi, Muxe u hi tsalele leswaku loko makwavo wa un’wana a fa a siya nsati kambe a nga siyanga n’wana, makwavo+ u fanele a teka nsati loyi ivi a velekela makwavo+ vana ha yena.20 A ku ri ni vanhu va nkombo lava a va ri vamakwavo; kutani wo sungula a teka nsati, kambe loko a fa, a nga siyanga vana.+21 Naswona wa vumbirhi a n’wi teka, kambe a fa a nga siyanga vana; ni wa vunharhu hi ndlela leyi fanaka.22 Kutani lava nkombo a va siyanga vana. Eku heteleleni na yena wansati a fa.+23 Eku pfuxiweni ka lava feke, xana u ta va nsati wa mani eka vona? Hikuva hinkwavo va ri nkombo va n’wi tekile a va nsati+ wa vona.”24 Yesu a ku eka vona: “Xana a mi hoxisanga, hikwalaho ka ku va mi nga ma tivi Matsalwa kumbe matimba ya Xikwembu?+25 Hikuva loko va pfuka eka lava feke, vavanuna a va ha teki ni vavasati a va ha hlomisiwi, kambe va fana ni tintsumi ematilweni.+26 Kambe malunghana ni lava feke, leswaku va pfuxiwa, xana a mi hlayanga ebukwini ya Muxe, emhakeni ya xihlahla xa mitwa, mayelana ni leswi Xikwembu xi swi vuleke eka yena xi ku, ‘Ndzi Xikwembu xa Abrahama ni Xikwembu xa Isaka ni Xikwembu xa Yakobe’?+27 A hi Xikwembu xa lava feke, kambe i xa lava hanyaka. Mi hoxise+ ngopfu.”28 Kutani un’wana wa vatsari la fikeke a va kuma va kanetana, hi ku tiva leswaku u va hlamule hi ndlela leyinene, a n’wi vutisa a ku: “Hi xihi xileriso xo sungula eka hinkwaswo?”+29 Yesu a hlamula a ku: “Xo sungula xi ri, ‘Twana, Wena Israyele, Yehovha Xikwembu xa hina i Yehovha un’we,+30 naswona u fanele u rhandza Yehovha Xikwembu xa wena hi mbilu ya wena hinkwayo ni hi moya-xiviri wa wena hinkwawo ni hi mianakanyo ya wena hinkwayo ni hi ntamu+ wa wena hinkwawo.’31 Xa vumbirhi hi lexi, ‘U fanele u rhandza warikwenu kukota loko u tirhandza.’+ A xi kona xin’wana xileriso lexikulu eka leswi.”32 Mutsari a ku eka yena: “Mudyondzisi, u vulavule kahle hi ku fambisana ni ntiyiso, ‘I Un’we, naswona a nga kona un’wana handle ka Yena’;+33 ku n’wi rhandza hi mbilu hinkwayo ni hi ku twisisa hinkwako ni hi ntamu hinkwawo ni ku rhandza warikwenu kukota loko u tirhandza swi hlawuleke ngopfu ku tlula magandzelo hinkwawo lama heleleke yo hisiwa ni switlhavelo.”+34 Hikwalaho, loko Yesu a xiya leswaku u hlamule hi ku twisisa, a ku eka yena: “A wu le kule ni mfumo wa Xikwembu.” Kambe a ku na munhu la veke ni xivindzi xo tlhela a n’wi vutisa.+35 Hambiswiritano, loko Ye-su a ri karhi a va dyondzisa etempeleni, a va angula a ku: “Xana vatsari va vurisa ku yini leswaku Kreste i n’wana+ wa Davhida?36 Hi moya lowo kwetsima+ Davhida hi byakwe u te, ‘Yehovha a ku eka Hosi ya mina: “Tshama evokweni ra mina ra xinene ku fikela loko ndzi veka valala va wena ehansi ka milenge+ ya wena.”’37 Davhida hi byakwe u n’wi vitana ‘Hosi,’ kambe swi tisa ku yini leswaku a va n’wana+ wakwe?”Naswona ntshungu lowukulu a wu n’wi yingisa hi ntsako.+38 Loko a ri karhi a dyondzisa u ye emahlweni a ku: “Tivoneleni vatsari+ lava rhandzaka ku famba-famba va ambale tinguvu to leha ni ku lava ku xewetiwa etindhawini ta ku xavisela39 ni switshamo swa le mahlweni emasinagogeni ni tindhawu leti hlawulekeke ngopfu eswilalelweni.+40 Hi vona lava mitaka tindlu+ ta tinoni ni ku endla swikhongelo swo leha hi vukanganyisi; vona va ta kuma vuavanyisi+ byo tika swinene.”41 Hiloko a tshama ehansi a langutana ni mabokisi ya xuma+ kutani a xiya ndlela leyi ntshungu a wu hoxa mali ha yona emabokisini ya xuma; naswona vanhu vo tala lava fuweke a va hoxa timali ta nsimbi to tala.+42 Kutani ku ta noni leyi nga xisiwana yi hoxa swimalana swimbirhi swa nsimbi swa ntikelo wa le hansi swinene.+43 Hiloko a vitana vadyondzisiwa vakwe va ta eka yena kutani a ku eka vona: “Ndzi mi byela ndzi tiyisile leswaku noni leyi yi nga xisiwana yi hoxe swo tlula swa hinkwavo lava hoxaka mali emabokisini ya xuma;+44 hikuva hinkwavo va hoxe leswi va swi pambuleke eka leswi swi va taleleke, kambe yona, hambileswi yi pfumalaka, yi hoxe hinkwaswo leswi a yi ri na swona, swo tihanyisa+ swa yona hinkwaswo.”


c: text/html

text:
Vugandzeri Bya Ndyangu: Mintlhontlho Ni Vuyelo Lebyinene
Hlalela mindyangu leyi humaka etindhawini to hambanahambana leyi hlamuselaka swiphiqo leswi yi hlanganaka na swona loko yi ri karhi yi tikarhatela ku va ni Vugandzeri Bya Ndyangu nkarhi ni nkarhi.
DYONDZA SWO TALA
Vugandzeri Bya Ndyangu—Xana U Nga Byi Endla Byi Tsakisa Swinene?
Twana leswi vanhu van’wana va swi endlaka ematikweni man’wana leswi u nga swi ringetaka leswi nga ta ku pfuna.
Gandzelani Yehovha Tanihi Ndyangu
Mi nga byi tsakela njhani vugandzeri bya n’wina bya ndyangu swinene?

robotstxt: allowed

filter: keep


text:
XIYENGE 13
Tihosi Letinene Ni Leto Biha
Tiko ra Israyele ri avanile. Hi ku famba ka nkarhi tiko ra Israyele ri sungule ku fumiwa hi tihosi to tala, naswona to tala ta tona a ti nga tshembekanga. Muti wa Yerusalema wu lovisiwe hi Vababilona
HILAHA Yehovha a profeteke hakona, tiko ra Israyele ri avanile endzhaku ka loko Solomoni a fularhele vugandzeri lebyi tengeke. Rehobuwama n’wana wa yena loyi a n’wi tlhandlameke, a a ri ni tihanyi. Hikwalaho ka sweswo, tinxaka ta khume ta Israyele ti xandzukile kutani ti simeka mfumo wa le n’walungwini wa Israyele. Tinxaka timbirhi ti ye emahlweni ti tshembeka eka tihosi leti a ti huma erixakeni ra Davhida le Yerusalema, ivi ti vumba mfumo wa le dzongeni wa Yuda.
Mimfumo leyi hayimbirhi a yi nga tiyanga naswona a yi ri ni swiphiqo swo tala, ngopfu-ngopfu hileswi a yi fumiwa hi tihosi leti nga riki na ripfumelo ti tlhela ti nga yingisi. Mfumo wa Israyele a wu ri ni swiphiqo swo tala ku tlula swa mfumo wa Yuda, hikuva tihosi ta wona ti seketele vugandzeri bya mavunwa to ho suka. Ku nga khathariseki mintirho leyikulu ya vaprofeta vo tanihi Eliya na Elixa—lava havambirhi ka vona va pfuxeke vafi—mfumo wa Israyele a wu tshamela ku tlhelela endleleni yo homboloka. Eku heteleleni, Xikwembu xi pfumelele mfumo wa le n’walungwini leswaku wu lovisiwa hi tiko ra Asiriya.
Mfumo wa Yuda wu ye emahlweni wu ri kona malembe yo tlula dzana loko se ku lovisiwe mfumo wa Israyele, kambe na wona wu xupuriwile hi Xikwembu. I tihosi to hlayanyana ntsena ta le Yuda leti yingiseke switsundzuxo swa vaprofeta va Xikwembu ivi ti ringeta ku kongomisa tiko leswaku ri tlhelela eka Yehovha. Hi xikombiso Hosi Yosiya, u sungule ku basisa mfumo wa Yuda eka vugandzeri bya mavunwa a tlhela a pfuxeta tempele ya Yehovha. Loko kopi ya Nawu wa Xikwembu lowu nyikeriweke hi ku tirhisa Muxe yi kumiwile, Yosiya u tsake ngopfu hiloko a tirha hi matimba leswaku a hundzula tiko rero.
Hambiswiritano, mutlhandlami wa Yosiya a nga xi landzelanga xikombiso lexinene xa hosi yoleyo. Kutani Yehovha u pfumelele tiko ra Babilona leswaku ri hlula mfumo wa Yuda, ri lovisa muti wa Yerusalema ni tempele ya wona. Lava poneke va yisiwe evuhlongeni eBabilona. Xikwembu xi profete leswaku vuhlonga a byi ta teka malembe ya 70. Tiko ra Yuda ri tshame ri nga ri ni vaaki malembe wolawo hinkwawo, kukondza tiko rolero ri pfumeleriwa ku tlhelela etikweni ra rikwavo hilaha swi tshembisiweke hakona.
Hambiswiritano, a yi nga ha ri kona hosi leyi humaka erixakeni ra Davhida leyi a yi ta fuma kukondza ku fika mfumo wa Mukutsuri loyi a tshembisiweke, ku nga Mesiya loyi ku profetiweke ha yena. Tihosi to tala leti fumeke exiluvelweni xa Davhida eYerusalema ti swi kombisile leswaku vanhu lava nga hetisekangiki a va nge swi koti ku fuma. I Mesiya ntsena loyi entiyisweni a a ta faneleka. Kutani Yehovha u byele hosi yo hetelela ya rixaka ra Davhida a ku: “Tlakusa harhi. . . . Xi nga ka xi nga vi xa munhu kukondza ku fika loyi mfanelo yi nga ya yena, ndzi fanele ndzi n’wi nyika xona.”—Ezekiyele 21:26, 27.
—Xi sekeriwe eka 1 Tihosi; 2 Tihosi; 2 Tikronika ndzima 10 ku ya eka ndzima 36; Yeremiya 25:8-11.
DYONDZA SWO TALA
Yonasi U Dyondze Eka Swihoxo Leswi A Swi Endleke
Xana u nga twela Yonasi vusiwana hikwalaho ka leswi a chava ku amukela xiavelo xakwe? Rungula rakwe ri hi dyondzisa dyondzo ya nkoka malunghana ni ku lehisa mbilu ka Yehovha ni tintswalo takwe.


text:
MHAKA YA VUTOMI
Ndzi Tikarhatela Ku Va “Swilo Hinkwaswo Eka Vanhu Hinkwavo”
“Loko wo khuvuriwa ndzi ta ku tshika!” Marito lawa ma vuriwe hi tatana loko a chavisa manana hi 1941. Hambiswiritano, manana u khuvuriwile leswaku a kombisa ku tinyiketela kakwe eka Yehovha Xikwembu. Tatana u fambile hilaha a vuleke hakona. Hi nkarhi wolowo, a ndzi ri ni malembe ya nhungu.
LOKO tatana a nga si famba, se a ndzi sungule ku lava ku tiva swo tala hi Bibele. Manana u kume minkandziyiso leyi sekeriweke eBibeleni. A ndzi tsakisiwa hi rungula ra yona kambe a ndzi tsakisiwa ngopfu hi swifaniso swa yona. Tatana a nga swi lavi leswaku manana a vulavula na mina hi leswi a swi dyondza. Hambiswiritano, a ndzi lava ku tiva naswona a ndzi vutisa swivutiso, kutani a a dyondza na mina loko tatana a nga ri kona ekaya. Hikwalaho ka sweswo, na mina ndzi endle xiboho xo khuvuriwa. Ndzi khuvuriwe loko ndzi ri ni malembe ya khume eBlackpool, le Nghilandhi, hi 1943.
NDZI SUNGULA KU TIRHELA YEHOVHA
Ku sukela hi nkarhi wolowo, mina na manana a hi tshama hi ri kona ensin’wini. A hi tirhisa tigramafoni loko hi chumayela. A ti ri tikulu naswona a ti tika tikhilogiramu ta 4.5. Anakanya xifanyetana lexitsongo xi rhwale nchumu wolowo wo tika!
Loko se ndzi ri ni malembe ya 14 a ndzi lava ku phayona. Manana u vule leswaku ndzi fanele ndzi rhanga ndzi vulavula ni nandza wa vamakwerhu (loyi sweswi a vitaniwaka mulanguteri wa muganga) hi mhaka leyi. U vule leswaku ndzi fanele ndzi rhanga ndzi kuma ndlela yo karhi yo tihanyisa leyi nga ta ndzi pfuna loko ndzi phayona. Kutani ndzi endle tano. Endzhaku ko tirha malembe mambirhi, ndzi tlhele ndzi vulavula ni mulanguteri wa muganga un’wana hi mhaka leyi. Kutani u te, “U nga ha yimayimi!”
Hi April 1949, mina na manana hi xavise ni ku nyikela hi nhundzu ya yindlu leyi a hi hirhe eka yona kutani hi rhurhela eMiddleton, ekusuhi ni le Manchester, laha hi sunguleke ku phayona kona. Endzhaku ka tin’hweti ta mune, ndzi vulavule ni makwerhu un’wana wa xinuna leswaku hi phayona swin’we. Rhavi ri ringanyete leswaku hi rhurhela eIrlam laha a ka ha ku sunguriwa vandlha. Manana a a phayona ni makwerhu un’wana wa xisati evandlheni rin’wana.
Hambileswi a ndzi ri ni malembe ya 17, mina na makwerhu loyi a ndzi phayona na yena hi nyikiwe vutihlamuleri byo fambisa minhlangano hileswi a ku ri ni xilaveko xa vamakwerhu lava fanelekaka eka vandlha leri hi rhurheleke eka rona. Endzhakunyana, ndzi komberiwe ku rhurhela eVandlheni ra le Buxton, laha a ku ri ni vahuweleri vatsongo naswona a va lava mpfuno. Minkarhi hinkwayo a ndzi teka swiavelo leswi tanihi leswi ndzi letelaka ku endla swiavelo leswi ndzi nga ha nyikiwaka swona enkarhini lowu taka.
Hi 1951, ndzi endle xikombelo xo ya eka Xikolo xa Bibele xa Giliyadi xa Watchtower. Hambiswiritano, hi December 1952, ndzi vitaniwe ku ya tsarisa vusocha. Ndzi kombele huvo leswaku a ndzi nge swi koti ku ya evusocheni hileswi ndzi nga mutirheli wa nkarhi hinkwawo, kambe yi arile kutani yi ndzi gweve ku tshama tin’hweti ta tsevu ekhotsweni. Loko ndzi ri kwalaho, ndzi kume xirhambo xo ya etlilasini ya Giliyadi ya vu-22. Hi July 1953, ndzi khandziye xikepe lexi vuriwaka Georgic ndzi ya eNew York.
Loko ndzi fika, ndzi kote ku ya eNhlengeletanweni ya Vandlha ra Misava Leyintshwa hi 1953. Kutani ndzi fambe hi xitimela ndzi ya eSouth Lansing, le New York, laha xikolo a xi khomeriwa kona. Leswi a ndza ha ku huma ekhotsweni, a ndzi nga ri na mali yo tala. Loko ndzi chika exitimeleni, a ndzi fanele ndzi khandziya bazi yo ya eSouth Lansing, kutani ndzi boheke ku lomba 25 wa tisente eka loyi a ndzi khandziye na yena.
XIAVELO XA LE TIKWENI RIN’WANA
Xikolo xa Giliyadi xi hi pfunile leswaku hi kota ku “[va] swilo hinkwaswo eka vanhu va mixaka hinkwayo” entirhweni wa vurhumiwa. (1 Kor. 9:22) Mina, Paul Bruun na Raymond Leach hi averiwe ku ya tirha ePhilippine. Hi boheke ku yima tin’hweti to hlaya leswaku hi kuma tivhisa; kutani endzhaku ka sweswo hi fambe masiku ya 47 hi xikepe. Hi hundze eRotterdam, eLwandle ra Mediteraniya, eSuez Canal, eLwandle ra Indiya, Malaysia ni le Hong Kong. Kutani hi fike eManila hi November 19, 1954.
Hi sungule ku tolovela vanhu va kwalaho, tiko ra kona ni ririmi. Hambiswiritano, hinkwerhu ka hina hi averiwe ku ya tirha evandlheni ra le Dorobeni ra Quezon laha vanhu vo tala a va vulavula Xinghezi. Endzhaku ka tin’hweti ta tsevu a ho tiva marito ma nga ri mangani ntsena ya Xitagalog. Kambe xiavelo lexi hi nyikiweke xona endzhaku xi hi pfunile leswaku hi tiva ririmi.
Siku rin’wana hi May 1955 loko hi fika ekaya hi huma ensin’wini, mina na Makwerhu Leach hi kume mapapila yo tala ekamareni ra hina. Hi kume leswaku hi averiwe ku va valanguteri va muganga. A ndzo va ni malembe ya 22 ntsena, kambe xiavelo lexi xi endle leswaku ndzi “[va] swilo hinkwaswo eka vanhu va mixaka hinkwayo” hi tindlela tin’wana.
Hi xikombiso, ndzi nyikele nkulumo ya mina yo sungula tanihi mulanguteri wa muganga emahlweni ka xitolo xa le ximutanini xin’wana. Ndzi hatle ndzi swi xiya leswaku a ku ri ntolovelo wa vanhu va le Philippine hi nkarhi wolowo leswaku nkulumo ya le rivaleni yi nyikeriwa endhawini ya mani na mani. Loko ndzi ri karhi ndzi endzela mavandlha yo hambanahambana, a ndzi nyikela tinkulumo etimakete, emahlweni ka tiholo ta ka masipala, erivaleni leri ku tlangeriwaka kona basketball, etiphakeni naswona minkarhi yin’wana etikhonweni ta switarata swa le madorobeni. Siku rin’wana loko ndzi ri eDorobeni ra le San Pablo, ku ne mpfula leyi endleke leswaku ndzi nga swi koti ku nyikela nkulumo, kutani ndzi ringanyete leswaku ndzi yi nyikela eHolweni ya Mfumo. Endzhaku ka sweswo, vamakwerhu lava a va rhangela va ndzi vutisile loko va fanele va vika nkulumo leyi tanihi nhlangano wa le rivaleni, tanihi leswi yi nyikeriweke eHolweni ya Mfumo!
Minkarhi hinkwayo a ndzi amukeriwa emakaya ya vamakwerhu. Hambileswi a va nga ri na swo tala, kambe makaya ya vona a ma tshama ma basile. Minkarhi yo tala a ndzi etlela emeteni. Vanhu va kona a va hlambela ehandle, kutani na mina ndzi dyondze ku hlambela ehandle. Loko ndzi ya eswihlaleni swin’wana, a ndzi famba hi bazi kumbe xikepe. Eka malembe hinkwawo lawa ndzi ma heteke ndzi ri kwalaho, a ndzi nga ri na movha.
Ku ya ensin’wini ni ku endzela mavandlha swi ndzi pfune leswaku ndzi dyondza Xitagalog. A ndzi si tshama ndzi dyondzisiwa ririmi leri, kambe ndzi ri dyondze hi ku yingisela vamakwerhu loko va vulavula ensin’wini ni le minhlanganweni. Vamakwerhu a va swi tsakela ku ndzi dyondzisa naswona ndzi khensa ku va va ndzi lehisele mbilu ni ku ndzi byela loko ndzi nga ma vuli kahle marito.
Loko nkarhi wu ri karhi wu famba, swiavelo leswintshwa swi endle leswaku ndzi ya ndzi antswisa eka swilo swin’wana. Hi 1956, loko Makwerhu Nathan Knorr a hi endzerile, ndzi averiwe ku langutela nhlengeletano ya tiko hinkwaro. A ndzi nga ri na ntokoto, kambe vamakwerhu va ndzi pfunile. Ku nga si hela lembe, ku tlhele ku hleriwa nhlengeletano yin’wana ya tiko hinkwaro naswona hi endzeriwe hi Makwerhu Frederick Franz loyi a huma entsindza wa misava hinkwayo. Tanihi leswi a ndzi ri mulanguteri wa nhlengeletano, ndzi dyondze ku pfumelelana ni swiyimo swa vanhu ku fana na Makwerhu Franz. Vamakwerhu va kwalaho a va tsakile ku vona Makwerhu Franz a ambale hembe ya ndhavuko wa vona loko a nyikela nkulumo.
Loko ndzi averiwa ku va mulanguteri wa Xifundzha ndzi boheke ku pfumelelana ni swiyimo swa vamakwerhu. Hi nkarhi wolowo, minkarhi yo tala a hi tlangela vanhu filimi leyi nge The Happiness of the New World Society, ehandle. Minkarhi yin’wana, a hi kavanyetiwa hi switsotswana. A swi kokiwa hi rivoni ra projekta kutani swi nghena endzeni ka yona ivi swi tsandzeka ku huma. A ku ri ntirho ku yi basisa loko hi heta! A swi nga olovi ku lunghiselela ku tlanga filimi leyi, kambe a swi ndzi tsakisa loko ndzi vona vanhu va kota ku yi twisisa kahle nhlengeletano ya Yehovha.
Vafundhisi va Khatoliki a va kucetela valawuri va kwalaho leswaku va hi alela ku khoma tinhlengeletano. Minkarhi yin’wana a va ringeta ku hi kavanyeta hi ku chaya bele ya kereke loko nhlengeletano yi khomiwe ekusuhi ni tikereke ta vona. Hambiswiritano, vanhu va ye emahlweni va dyondza ntiyiso naswona vo tala va vona lava tshamaka eka tindhawu leti va gandzela Yehovha.
SWIAVELO LESWI ENDLEKE NDZI YA EMAHLWENI NDZI PFUMELELANA NI SWIYIMO
Hi 1959, ndzi kume papila leri ndzi tiviseke leswaku ndzi averiwe ku tirha erhavini. Leswi swi endle leswaku ndzi dyondza swo tala. Minkarhi yin’wana a ndzi komberiwa ku endzela marhavi ya le matikweni man’wana. Eka riendzo rin’wana, ndzi hlangane na Janet Dumond, loyi a ri murhumiwa eThailand. Hi tsalelane mapapila swa xinkarhana naswona hi ku famba ka nkarhi hi tekanile. Sweswi hi ni malembe ya 51 hi tirha swin’we eka ntirho wa nkarhi hinkwawo.
Ndzi tiphinile hi ku endzela vanhu va Yehovha ematikweni ya 33. Ndza swi tlangela swinene leswi swiavelo swa mina swa le nkarhini lowu hundzeke swi ndzi pfuneke leswaku ndzi kota ku tirhisana ni vanhu vo hambanahambana! Maendzo lawa ma ndzi pfune leswaku ndzi va ni langutelo lerinene ni ku vona ndlela leyi Yehovha a rhandzaka vanhu va mixaka hinkwayo ha yona.—Mint. 10:34, 35.
NI SWESWI NDZA HA YA EMAHLWENI NDZI PFUMELELANA NI SWIYIMO
A swi tsakisa ngopfu ku tirha ni vamakwerhu ePhilippine! Sweswi nhlayo ya vahuweleri yi andze ka khume eka leyi a yi ri kona loko ndzi sungula ku tirha kona. Mina na Janet ha ha tirha erhavini ra Philippine eDorobeni ra Quezon. Hambileswi ndzi nga ni malembe yo tlula 60 ndzi tirha etikweni rimbe, ndza ha fanele ndzi endla ku cinca leswaku ndzi kota ku endla leswi Yehovha a swi lavaka. Ku cinca loku veke kona sweswinyana enhlengeletanweni ya Yehovha ku endle leswaku hi tiyimisela ku pfumelelana ni swiyimo entirhweni wa Xikwembu ni loko hi tirhisana ni vamakwerhu.
Hi tikarhatele ku amukela xiavelo xin’wana ni xin’wana lexi Yehovha a a lava hi xi endla naswona leswi swi endle leswaku hi tsaka ni ku eneriseka. Hi tlhele hi endla leswi hi nga swi kotaka leswaku hi pfumelelana ni swiyimo ni ku tirhela vamakwerhu. Entiyisweni, hi tiyimisele ku “[va] swilo hinkwaswo eka vanhu va mixaka hinkwayo” loko Yehovha a swi pfumelela.


text:
NHLOKOMHAKA YA XIFUNENGETO | NDLELA LEYI BIBELE YI PONEKE HA YONA
Lexi Endleke Bibele Yi Pona
Bibele yi ponile! Hikwalaho, namuntlha u nga ti kumela kopi ya yona u tlhela u yi hlaya. Naswona loko wo hlawula vuhundzuluxeri lebyinene bya Matsalwa, handle ko kanakana u ta tiyiseka leswaku u hlaya kopi leyi tshembekaka ya Matsalwa yo sungula. * Kambe ha yini Bibele yi ponile, ku nga khathariseki nxungeto wa ku onhaka, nkaneto wa matimba ni ku ringetiwa ka ku cinca rungula ra yona hi vomu? I yini lexi endlaka buku leyi yi va yo hlawuleka?
“Sweswi ndza khorwiseka leswaku Bibele leyi ndzi nga na yona i nyiko leyi humaka eka Xikwembu”
Swichudeni swo tala swa Bibele swi pfumelelana na muapostola Pawulo, loyi a tsaleke a ku: “Matsalwa hinkwawo ma huhuteriwe hi Xikwembu.” (2 Timotiya 3:16) Swi tshemba leswaku Bibele yi pone hikwalaho ka leswi yi nga Rito ra Xikwembu ro hlawuleka naswona Xikwembu xi yi sirhelerile ku ta fikela namuntlha. Faizal loyi a tshahiweke exihlokweni xo sungula xa swihloko leswi swa ntlhandlamano, u teke xiboho xo tikambisisela ku vona loko swihehlo sweswo swi ri ntiyiso hi ku dyondza Bibele. Leswi a swi kumeke swi n’wi hlamarisile. Hi ku hatlisa u xiye leswaku tidyondzo to tala leti dyondzisiwaka etikerekeni leti ti tivulaka ta Vakreste a ti kona eBibeleni. Ku engetela kwalaho, u tsakisiwe hi ku tiva xikongomelo xa Xikwembu hi misava hilaha xi boxiweke hakona eRitweni ra xona.
U ri: “Sweswi ndza khorwiseka leswaku Bibele leyi ndzi nga na yona i nyiko leyi humaka eka Xikwembu. Loko Xikwembu xi kote ku endla vuako hinkwabyo, xana a xi ta pfumala matimba yo hi nyika buku xi tlhela xi yi sirhelela leswaku hi ta yi kuma? Loko ndzo ala mhaka leyi, swi ta vula leswaku a ndzi tshembi leswaku Xikwembu xi ni matimba lamakulu swinene, ndzo va mani mina lerova ndzi nga ala mhaka yoleyo?”
^ ndzim. 3 Hlaya xihloko lexi nge “U Nga Yi Hlawula Njhani Bibele Leyi Hundzuluxeriweke Kahle?” eka magazini wa May 1, 2008.
DYONDZA SWO TALA
Ha Yini U Fanele U Twisisa Bibele?
Vanhu vo tala va yi xixima buku leyi yo kwetsima, handle ko swi xiya leswaku yi nga va vuyerisa.


text:
Ha Yini Hi Fanele Hi Khongela Hi Vito Ra Yesu?
Nhlamulo ya Bibele
Hi fanele hi khongela eka Xikwembu hi vito ra Yesu hikuva yoleyo hi yona ntsena ndlela leyi Xikwembu xi lavaka leswaku hi khongela eka xona ha yona. Yesu u te: “
Hi mina ndlela ni ntiyiso ni vutomi. A nga kona loyi a taka eka Tatana handle ko ta ha mina.” (Yohane 14:6) Yesu u tlhele a byela vaapostola vakwe vo tsembeka a ku: “
Hakunene ndzi tiyisile ndzi ri eka n’wina, Loko mi kombela xin’wana ni xin’wana eka Tatana, u ta mi nyika xona hi vito ra mina.”—Yohane 16:23.
Swivangelo swin’wana swa ku tirhisa vito ra Yesu exikhongelweni
Hi xixima Yesu ni tata wakwe Yehovha Xikwembu.—Vafilipiya 2:9-11.
Hi va hi kombisa ku tlangela lunghiselelo ra Xikwembu ra ku ponisiwa hi rifu ra Yesu.—Matewu 20:28; Mintirho 4:12.
Hi xiya leswaku Yesu hi yena Munhlanganisi wa vanhu ni Xikwembu.—Vaheveru 7:25.
Hi xixima ntirho wa Yesu tanihi Muprista Lonkulu, loyi a nga hi pfunaka leswaku hi va ni vuxaka lebyinene ni Xikwembu.—Vaheveru 4:14-16.
DYONDZA SWO TALA
Ha Yini Hi Khongela Hi Vito Ra Yesu?
Hi vusiku byakwe byo hetelela a ri emisaveni, Yesu u kombise ndlela leyintshwa leyi hi nga tshinelaka eka Xikwembu ha yona.


text:
Ta Rivala
Israyele, Yordani Na Palestina
Lwandle leri Feke ri le ku phyeni hi mpimo wa kwalomu ka mitara hi lembe. Van’wana va chava leswaku ri nga ha phya hilaha ku heleleke hi lembe ra 2050. Vatirhela-mfumo va le ku laveni ka ntlhantlho. Ndlela yin’wana leyi nga eku dyondzeriweni i ku susa munyu eka mati ya Lwandle ro Tshwuka lama tirhisiwaka hi vanhu kutani munyu lowu susiweke wu yisiwa hi tiphayiphi eLwandle leri Feke. Vaxopaxopi va chava leswaku ndlela leyi yi nga onha fambiselo leri hlawulekeke ra ekholoji ra Lwandle Leri Feke.
Jarimani
Hi ku ya hi ndzavisiso lowu endliweke hi khamphani yin’wana ya ndzindza-khombo, hi Siku ra Khisimusi vanhu va kwalomu ka n’we xa nharhu kumbe ku tlula va etlerisiwa exibedlhele hikwalaho ka vuvabyi bya mbilu ku tlula nkarhi wun’wana ni wun’wana wa lembe. Khamphani yi ringanyeta leswaku ku andza ka ntshikilelo loko ku ri karhi ku lavisisiwa tinyiko ta Khisimusi ni ku langutela lokukulu hi vandyangu ni vanghana hi swona swivangelo leswikulu.
Britain
Vativi va sayense va le Britain va vule leswaku humba ya le Iceland leyi a ku anakanyiwa leswaku yi ni malembe ya kwalomu ka 405 leyi entiyisweni a yi ri ni malembe ya 507 yi fe hi 2006. Leswi swi endla leswaku ku va xona xiharhi lexi hanyeke malembe yo tala * ematin’wini. Humba yi fe loko vaendli va ndzavisiso va yi omisa yi va ayisi hileswi a va lava ku yi yisa elaboratori ya vona.
Latin Amerika Na Kharibiya
Eka nhlengeletano leyi a yi khomeriwe eHavana, le Cuba, eku sunguleni ka lembe leri, swirho swa matiko ya 33 ya le Latin Amerika ni le Matikweni ya Kharibiya swi vule leswaku matiko ya swona i “matiko yo rhula” hi ku va ma pfumelelana ku tlhantlha timholovo exikarhi ka wona handle ko lwa. Eka van’wana lava a va ri kona a ku ri ni Ban Ki-moon Matsalana Jenerala wa Nhlangano wa Matiko.
^ ndzim. 7 Xiga lexi nge “xiharhi lexi hanyeke malembe yo tala” a xi katsi swivumbiwa, swo tanihi tikorale, leswi a ku anakanyiwa leswaku swi hanye malembe ya magidi.


text:
I Yini Leswi Bibele Yi Swi Vulaka?
Xana Xikwembu hi xona xi vangaka ku xaniseka?
A wu ta hlamula njhani?
Ina
E-e
Kumbexana
Leswi Bibele yi swi vulaka
“A swi ve ekule swinene ni Xikwembu xa ntiyiso leswaku xi endla hilaha ku hombolokeke, ni Lowa Matimba Hinkwawo ku endla hilaha ku nga lulamangiki!” (Yobo 34:10) Xikwembu a hi xona xi vangaka swilo swo biha ni maxangu lawa hi ma vonaka laha misaveni.
I yini swin’wana leswi hi nga swi dyondzaka eBibeleni?
Sathana Diyavulosi “mufumi wa misava” leyi, hi yena loyi a vangaka maxangu.—Yohane 14:30.
Nakambe, maxangu ni swilo swo homboloka swi tala ku vangiwa hi swiboho swo biha leswi vanhu va swi endlaka.—Yakobo 1:14, 15.
Xana maxangu ma ta kala ma hela?
Vanhu van’wana va tshemba leswaku loko vanhu vo endla matshalatshala, va nga swi kota ku herisa maxangu, kasi van’wana a va tshembi leswaku maxangu ma ta kala ma hela. Wena u ri yini?
Leswi Bibele yi swi vulaka
Xikwembu xi ta herisa maxangu. “Rifu a ri nge he vi kona, hambi ku ri ku kolola, ni xirilo ni xitlhavi a swi nge he vi kona.”—Nhlavutelo 21:3, 4.
I yini swin’wana leswi hi nga swi dyondzaka eBibeleni?
Hi ku tirhisa Yesu, Xikwembu xi ta herisa maxangu hinkwawo lama vangiweke hi Diyavulosi.—1 Yohane 3:8.
Vanhu vo lulama va ta hanya hi ku rhula laha misaveni hi laha ku nga heriki.—Pisalema 37:9-11, 29.
DYONDZA SWO TALA
Hi Yihi Dyondzo Leyi Nga Ntiyiso Malunghana Ni Xikwembu?
U anakanya onge Xikwembu xa khathala ha wena? Dyondza hi vumunhu bya xona ni ndlela leyi u nga tshinelaka eka xona ha yona.


text:
1Na bede tigoni ga Jeriko, Jesu a di tsemakanya lidhoropa. 2A di gu vbanya dhoropani ga Jeriko mwama moyo nya gitetema, nya gupwani khu Zakewu, a nga bani ari khongolo nya vahengisi nya mikhupho. 3A di gu vbweta gu wona Jesu, aholu kha nga dzi kodza khu kota nya vathu, kholu a di rode ngudzu. 4A di thanga khu mazambo a lita vbatshani nya nguyu, gasi a kodze gu mu wona, kholu uye a di gu vbweta gu vbindra khu vbale. 5Na vbohide, Jesu a di khusa maho, a mu embela, khuye: "Zakewu, tshiga khu guvbiredza, kholu muhuno nya gu vbweta guya khala nyumbani gwago." 6Uye a di tshiga khu guvbiredza, a mu hakha khu gunengela. 7Na va wonide sile, vatshavbo va di ngurangura, khavo: "Hongode aya khala ndrangani nya muwoni." 8Zakewu a di khuga a ema a embela Pfhumu, khuye: "Pfhumu, nyi na kabanisela sisiwane gipandre nya thomba yangu, nya gu bani nyi kanganyiside muthuyo, nyi na mu livba nyondro dzina." 9Jesu a di mu embela, khuye: "Muhuno guvbanyiswa gu bede ndrangani momu, kholu muthu yoyu nuye mwamana wa Abrahama. 10Kholu Mwamana wa Muthu tede guta vbweta ni gu vbanyisa avo va nga bani va dzimede." 11Na va gu pwa esi, Jesu a di engedzela gimbe gipimaniso, kholu a nga bani aromo vbafuvbi ni Jerusalema, nulo vathu va nga bani va gu hingigedza gukhavo mufumu wa Nungungulu wudigu vbweta gu vboha khu guvbiredza. 12A di khuye: "Mwama moyo nya guthavisege a di phara liendro a gu hongola hwindzo, gasi guya phariswa ndronga nya wufumu, na si vbede soso a wuya. 13Na si gu hongoli a di rana likhumi nya sithumi saye, a si kabanisela pondro pondro, a si embela, khuye: 'Indrani, tshalani mu velegisa dzitsapawu dzedzi kala nyi gu wuya.' 14Aholu vathu va tigoni mule va di gu mu khalela lidiwo, khu kharato, va di rumela mwango, khavo: 'Kha hi dzini gu fumedwa khu muthu yoyu.' 15"Gikhati a nga wuyago, na fumisidwe, adita ranisa sithumi sile a nga bani a si ningide dzitsapawu, gasi gu dziti i tengo muni muthu ni muthu a nga tshala a velegisa. 16"Uye nya guphele a dita khuye: 'Pfhumu, pondro yago yi velegide likhumi dzipondro!' 17Mufumeli a di mu hakha, khuye: 'U giride gwadi githumi nya gyadi; kha nga olu u nga thembegago ga silo nya sidugwana, nyi na gu pharisa ndronga nya gufumele likhumi madhoropa.' 18"Uye nya wuvili a dita khuye: 'Pfhumu, pondro yago yi velegide livbandre dzipondro.' 19Ga oyu a di ganela, khuye: 'Uwe nuwe nyi na gu pharisa ndronga nya gufumele livbandre madhoropa.' 20"A dita mumbe ata khuye: 'Pfhumu, pondro yago khu yi woni eyi, nyi di yi fumbede khu mwendra nyi yi vegisa gwadi. 21Kholu nyi di gu gu thava, kha nga olu u gu mwama nya wurena, u vbwetago gu dzega umo u nga vega ni gu vbwera umo u nga yala!' 22Mufumeli wule a di mu hakha, khuye: 'Githumi nya gu vivbedwe khu monyo, nyi ngu gu kona khu magana yago. Gwadigo udigu dziti nya gukhuwe nyi mwama nya wurena, nyi dzegago umo nyi nga mba vega ni gu vbwera umo nyi nga mba yala, 23khu ginani u nga mba vega bhakwa dzitsapawu dzangu? Olu nyi widego na nyi yide nyi ya dzega nidzo dzi nga vbweta gu velegela.' 24A di embela avo va nga bani varomo vbale, khuye: 'Mu dzegeleni pondro yoyo mu yi ningela wule a gu ni likhumi.' 25Va di mu hakha, khavo: 'Eh! Pfhumu, uyoyo a na ni likhumi dzipondro!' 26Uye a di khuye: 'Nyi ngu mi embelani, khu lisine, kheni: watshavbo wule a gu naso, a na ningwa, gasi wule a gu mwalo gilo, ambari esi a gu naso a na dzegedwa. 27Gasi khu kota nya valala vava vangu, va nga mba dzina gu fumedwa kheni, va reseni avba muta va pila migolo na nyi gu va wona.' " 28Na vbedzide gu ganela esi, Jesu a di hongola kha guya Jerusalema. 29Na va gu vboha Bhetifage ni Bhetaniya, vbafuvbi ni gigomo gi ranwago Gigomo nya Miolivha, Jesu a di ruma vapizane vavili, 30khuye: 'Indrani ma dzindranganani mule, na mu gu bela, mu naya mana giburwana na gi hungidwe, igyo nya gu gima gi si gu khiledwi khu muthu. Gi tshuleni mu nyi resela. 31Mwa gu wudziswa pwani mwa gu gi tshulela ginani, hakhani khenu khu Pfhumu yi gi vbwetago." 32Vapizane vale va di phara ndzila, va gu hongola. Va diya mana satshavbo kha nga idzo a nga bani a va embede khidzo. 33Na va gu tshula giburwana, vamune vakone va di khavo: "Mwa gu gi tshulela ginani giburwana gyogyo?" 34Va di hakha, khavo: "Khu Pfhumu a gi vbwetago." 35Na va vbohide nagyo ga Jesu, va diya gi ladzedzela mabhadzi yawe, va gu mu khiledza. 36Ndzilani va di ladza mabhadzi, gasi Jesu a vbindra khavbo. 37Gikhati va nga vbohago releloni nya gigomo nya Miolivha, vapizane vaye vatshavbo va di phela gu womba mikulungwane, va rungudza Nungungulu khu siliwugiso satshavbo va nga si wonago, 38khavo: "A na rungudzwe Mufumeli atago khu lina la Pfhumu! Gurula ndzadzini,ni gidhumo ga Nungungulu!" 39Vafarisi nya gukari va nga bani varomo vbakari nya vathu, va di khavo: "Muhevbudzi, degudza vapizane vago." 40Jesu a di va hakha, khuye: "Va gu kala va degula avo, siwindri si na kulungela." 41Gikhati a nga vbohago dhoropani ga Jerusalema, a li khedza gwadi, a di lila, khuye: 42"Oh! Nari pwani sago, litshigu la muhuno u di gu mati nuwe mahungu ma dzi kodzago gu gu resela gurula! Aholu isoso si nga sihalegide mahoni gwago. 43Ma na vboha matshigu u na gu tsangedwago khu valala vago, va gu randrela khu maphuvbo yatshavbo. 44Va na gu tshigira mafuni, uwe ni sanana sago, kha va na tshiya giwindri vbatshani nya giwindri gikwawe, kholu u nga mba li ti litshigu u nga holedwago khilo!" 45Khavbo avbo, Jesu na bede Nyumbani ga Nungungulu, a di tutumisa varengisi, 46khuye: "Gu lovidwe, pwani: 'Nyumba yangu yi na bani yiri nyumba nya nombelo.' Aholu enu mu yi vbindrugedzile mu yi gira liphala nya gusihale umo dzimbafa." 47Jesu adigu hevbudza matshigu yatshavbo Nyumbani ga Nungungulu. Aholu vakhongolo nya vaphasi nya mhamba ni vahevbudzi nya Nayo ni madhota, va di gu zama ndzila nya gu mu songe. 48Ambari ulo kha va nga dziti va na gira kharini, kholu vathu vatshavbo va di gu mu yingisa khu gunengela.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Habakuku 1:1-17
1 Ku avanyisa loku Habakuku lowa muprofeta a ku voneke exivonweni:2 Oho Yehovha, xana ndzi ta kombela ku pfuniwa ku fikela rini, kambe u nga yingisi?+ Xana ndzi ta kombela leswaku u ndzi pfuna emadzolongeni ku fikela rini, kambe u nga ndzi ponisi?+3 Ha yini u ndzi endla ndzi vona leswo biha, naswona u tshamela ku languta ku karhateka? Ha yini ku phanga ni madzolonga swi ri emahlweni ka mina, ha yini ku ri ni ku holova, naswona ha yini ku ri ni ku lwa?+4 Hikokwalaho nawu wu heleriwa hi matimba, vululami a byi vi kona.+ Hikuva lowo homboloka u rhendzela lowo tshembeka, hikwalaho ka sweswo vululami byi huma byi soholotiwile.+5 “Langutani, exikarhi ka matiko, mi vona, kutani mi honolelana hi ku hlamala.+ Hlamalani; hikuva ku ni ntirho lowu munhu a wu endlaka emasikwini ya n’wina, lowu n’wina mi nga taka mi nga wu pfumeli hambiloko wu runguriwa.+6 Hikuva, waswivo, ndzi yimisa Vakalidiya,+ tiko ra nsele, ra madzolonga, leri ri yaka etindhawini leti pfulekeke ta misava leswaku ri teka tindhawu leti nga riki ta rona.+7 Ra chavisa, ra tshukisa swinene. Vululami bya rona ni xindzhuti xa rona swi huma eka rona.+8 Tihanci ta rona ti ni rivilo lerikulu ku tlula tiyingwe, ti ni tihanyi ku tlula timhisi ta nimadyambu.+ Tihanci ta rona ta nyimpi ti handze misava hi ku tsutsuma, naswona tihanci ta rona ta nyimpi ti huma ekule swinene. Ti haha ku fana ni gama leri tsutsumelaka ku ya dya xanchumu.+9 Hinkwaro ri fikela madzolonga.+ Ku hlangana ka swikandza swa rona ku fana ni mheho ya le vuxeni,+ ri hlengeleta makhumbi ku fana ni sava.10 Ri sandza tihosi, vafumi lava tlakukeke i nchumu lowu hlekisaka eka rona.+ Ri hleka ndhawu yin’wana ni yin’wana leyi tiyisiweke,+ ri endla nhulu ya misava kutani ri yi teka.11 Kunene enkarhini wolowo ri ta ya emahlweni ku fana ni mheho, ri hundza kutani ri va ni nandzu.+ Matimba lawa ya rona ma huma eka xikwembu xa rona.”+12 Xana a wu sukeli enkarhini wa khale swinene, Wena Yehovha?+ Wena Xikwembu xanga, Mukwetsimi wanga, a wu fi.+ Wena Yehovha, u ri vekele ku ri avanyisa; Wena Ribye,+ u ri simekile leswaku u ri tshinya.+13 Mahlo ya wena ma tengile swinene, ku va ma vona leswo biha; naswona a wu swi koti ku languta leswi karhataka.+ Ha yini u languta lava va xengaka,+ u miyela loko munhu wo homboloka a mita loyi a lulameke ku n’wi tlula?+14 Ha yini u endla munhu wa la misaveni a fana ni tinhlampfi ta lwandle, a fana ni swilo leswi kokovaka leswi swi nga riki na mufumi?+15 Hinkwavo lava u va humese hi xinjovo xinene;+ a va koka hi rikoka ra yena, a va hlengeleta hi rikoka rakwe ra tinhlampfi.+ Hi yona mhaka leyi a tsakaka naswona wa khana.+16 Hi yona mhaka leyi a endlelaka rikoka rakwe xitlhavelo naswona a mbulukisaka xitlhavelo xa rikoka rakwe ra tinhlampfi; hikuva ha tona xiphemu xakwe xi kuma mafurha, ni swakudya swa yena swi ni rihanyo.+17 Xana hi yona mhaka leyi a nga ta chulula rikoka rakwe, naswona, xana u fanele ku dlaya matiko nkarhi hinkwawo, kambe a nga kombisi ntsetselelo?+


text:
Xana U Yi Teka Njhani Bibele?
Xana u nga vula leswaku i . . .
buku leyi tsariweke hi vanhu?
buku ya mintsheketo?
Rito ra Xikwembu?
LESWI BIBELE YI SWI VULAKA
“Matsalwa hinkwawo ma huhuteriwe hi Xikwembu.”—2 Timotiya 3:16, Vuhundzuluxeri Bya Misava Leyintshwa.
NDLELA LEYI SWESWO SWI NGA KU VUYERISAKA HA YONA
U ta kuma tinhlamulo leti enerisaka ta swivutiso swa nkoka evuton’wini.—Swivuriso 2:1-5.
U ta kuma nkongomiso lowu tshembekaka wa vutomi bya siku ni siku.—Pisalema 119:105.
U ta va na ntshembo wa xiviri hi vumundzuku.—Varhoma 15:4.
XANA HI NGA SWI TSHEMBA HAKUNENE LESWI BIBELE YI SWI VULAKA?
Ina, hikwalaho ka swivangelo swinharhu:
Ku pfumelelana ka yona loku hlamarisaka. Bibele yi tsariwe hi vanhu va kwalomu ka 40 hi malembe lama tlulaka 1 600. Vo tala va vona a va kalanga va tivana. Kambe, ya pfumelelana naswona yi ni nhloko-mhaka-nkulu yin’we.
Matimu lama tshembekaka. Van’wamatimu lava dumeke, hi xitalo a va boxi ku hluriwa ka vanhu va rikwavo. Ku hambana na vona, vatsari va Bibele hi ku tshembeka va tsale swihoxo swa vona vini ni swa matiko ya vona.—2 Tikronika 36:15, 16; Pisalema 51:1-4.
Vuprofeta lebyi tshembekaka. Bibele yi profete hi ku lovisiwa ka muti wa khale wa Babilona ka ha sele 200 wa malembe. (Esaya 13:17-22) A yi hlamuselanga ntsena ndlela leyi Babilona a wu ta lovisiwa ha yona, kambe yi boxe na vito ra loyi a a ta wu hlula.—Esaya 45:1-3.
Vuprofeta byin’wana byo tala bya le Bibeleni na byona byi hetiseke hi ku helela. Sweswo hi leswi a hi ta swi langutela eka Rito ra Xikwembu.—2 Petro 1:21.
XIVUTISO XO ANAKANYISISA HA XONA
Xana Rito ra Xikwembu ri nga byi antswisa njhani vutomi bya wena?
Bibele yi hlamula xivutiso xexo eka ESAYA 48:17, 18 na 2 TIMOTIYA 3:16, 17.
DYONDZA SWO TALA
Xana Mahungu Lamanene Ma Huma Eka Xikwembu Hakunene?
Hi nga tiyiseka njhani leswaku rungula ra Bibele i ntiyiso?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 46:1-13
46 Bele+ u nkhinsamile,+ Ne-bo u korhamile; swifaniso+ swa vona swa hava i swa swivandzana ni swa swifuwo, mindzhwalo ya vona, tinhundzu, i mpingu eka swiharhi leswi karhaleke.2 Va fanele va korhama; va fanele va nkhinsama ehansi hinkwavo; kahle-kahle a va swi koti ku balekisa+ ndzhwalo, kambe moya-xiviri wa vona wu fanele wu ya evukhumbini.+3 “Ndzi yingise, Wena yindlu ya Yakobe, na n’wina hinkwenu lava seleke va yindlu ya Israyele,+ n’wina lava hundzisiweke hi mina ku suka ekhwirini, lava rhwariweke ku suka embelekweni.+4 Hambiloko munhu a ri emalembeni ya vudyuhari, ndza ha ri Mina;+ ni loko a ri ni misisi ya mpunga, ndzi ta hambeta ndzi n’wi rhwala.+ Kunene mina ndzi ta teka goza,+ leswaku ndzi rhwala, ndzi tlakula ni ku ponisa.+5 “Xana mi ta ndzi fanisa na mani+ kumbe mi ndzi ringanisa na mani kumbe mi ndzi fanisa na mani leswaku hi fana?+6 Ku ni lava humesaka nsuku hi vusopfa exipachini, naswona va pima silivhere hi mhandzi yo hayeka xikalo. Va thola la tirhaka hi nsimbi, kutani a yi endla xikwembu.+ Va tiwisela ehansi, ina, va nkhinsama.+7 Va xi rhwala hi katla,+ va xi byarha kutani va xi veka endhawini ya xona leswaku xi yima xi tiya. A xi suki endhawini leyi xi yimeke eka yona.+ Xa huweleriwa, kambe a xi hlamuli; a xi n’wi ponisi munhu emaxangwini yakwe.+8 “Tsundzukani leswi, leswaku mi va ni xivindzi. Swi vekeni embilwini,+ n’wina lava tlulaka nawu.+9 Tsundzukani swilo swo sungula swa nkarhi wa khale swinene,+ leswaku hi mina Loyi a nga ni Vukwembu+ kutani a ku na Xikwembu xin’wana,+ kumbe la fanaka na mina;+10 Loyi a vulaka ka ha ri eku sunguleni leswi nga ta humelela emakumu,+ ku sukela khale swinene a vula leswi nga si tshamaka swi endliwa;+ Loyi a nge, ‘Xikongomelo xa mina xi ta tiya,+ naswona hinkwaswo leswi ndzi swi tsakelaka ndzi ta swi endla’;+11 Loyi a vitanaka nyenyana leyi dyaka nyama ku suka evuhuma-dyambu,+ munhu la nga ta hetisisa swikongomelo swa mina ku suka etikweni ra le kule.+ Ndzi swi vurile; ndzi ta tlhela ndzi swi tisa.+ Ndzi swi vumbile, ndzi ta tlhela ndzi swi endla.+12 “Ndzi yingiseni, n’wina va timbilu ta matimba,+ n’wina lava nga ekule swinene ni ku lulama.+13 Ndzi tshinete ku lulama ka mina.+ A ku le kule,+ naswona ku ponisa ka mina a ku nge hlweli.+ Ndzi ta ponisa Siyoni, ndzi nyika Israyele ku saseka ka mina.”+


text:
NHLOKOMHAKA YA XIFUNENGETO | XANA MAKUMU MA TSHINELE?
Vanhu Vo Tala Va Ta Pona Loko Makumu Ma Fika
—Na Wena U Nga Pona
Bibele yi hi byela leswaku makumu ma ta katsa ku lovisa: “Ku ta va ni nhlomulo lowukulu lowu ku nga si tshamaka ku humelela lowu fanaka na wona hi mpfhuka misava yi va kona ku fikela sweswi. . . . Loko masiku wolawo a ma nga hungutiwanga, ku hava nyama leyi a yi ta ponisiwa.” (Matewu 24:21, 22) Kambe Xikwembu xi hi tshembisa leswaku vanhu vo tala va ta pona: “Misava ya hundza . . . , kambe loyi a endlaka ku rhandza ka Xikwembu u tshama hi masiku.”—1 Yohane 2:17.
Loko u lava ku pona loko misava leyi yi herisiwa kutani “u tshama hi masiku,” u fanele u endla yini? Xana u fanele u sungula ku endla malunghiselelo yo karhi? Doo! Bibele yi hi khutaza leswaku hi rhangisa swilo swa nkoka. Yi ri: “Leswi swilo leswi hinkwaswo swi nga ta n’oka, n’wina mi fanele mi va vanhu va muxaka muni hi tlhelo ra swiendlo swo kwetsima swa ku tikhoma ni swiendlo swa ku tinyiketela loku nga ni vukwembu, mi ri karhi mi rindzela ni ku hamba mi tsundzuka vukona bya siku ra Yehovha.” (2 Petro 3:10-12) Mongo wa mhaka wu kombisa leswaku “swilo leswi hinkwaswo” leswi nga ta n’oka swi katsa vafumi lava kanganyisaka ni lava va va hlawulaka ku ri ni ku hlawula Xikwembu. Swi le rivaleni leswaku ku tihlengeletela xuma a swi nge hi ponisi.
Hakunene, ku ponisiwa ka hina ku katsa ku va hi tinyiketela eka Yehovha Xikwembu ni ku dyondza hi mahanyelo ni swiendlo leswi n’wi tsakisaka. (Sofaniya 2:3) Ematshan’wini ya ku landzela ntshungu ivi hi nga vi na mhaka ni swikombiso leswi nga erivaleni swa leswaku hi hanya eminkarhini ya nkoka, hi fanele hi “tsundzuka vukona bya siku ra Yehovha.” Timbhoni ta Yehovha ti nga ku komba eBibeleni ya wena ndlela leyi u nga ponaka ha yona eka siku leri, leri taka.
DYONDZA SWO TALA
I Yini Mahungu Lamanene?
Dyondza leswaku hi wahi mahungu lama humaka eka Xikwembu, leswaku ha yini ma ri ma xihatla ni leswi u faneleke u swi endla.
I Yini Leswi Nga Ku Pfunaka Ku Twisisa Bibele?
Ku nga khathariseki leswaku u dyondzekile kumbe a wu dyondzekanga, u nga swi kota ku twisisa rungula ra Xikwembu leri nga eka Matsalwa yo Kwetsima.


text:
Xana Timbhoni Ta Yehovha Ti Sindzisa Vanhu Ku Cinca Tikereke Ta Vona?
Ee, a hi va sindzisi. Hi swi veke erivaleni eka magazini wa hina wa Xihondzo xo Rindza: “Ku sindzisa vanhu leswaku va tshika vukhongeri bya vona swi hoxile.” * Hi papalata ku sindzisa vanhu hikwalaho ka swivangelo leswi:
Yesu a nga va sindzisanga vanhu leswaku va pfumela leswi a swi dyondzisa. A a swi tiva leswaku a va talanga lava a va ta swi pfumela. (Matewu 7:13, 14) Loko vadyondzisiwa van’wana va yena va khunguvanyisiwe hi leswi a va byeleke swona, u va tshike va famba ematshan’weni yo va sindzisa ku sala.—Yohane 6:60-62, 66-68.
Yesu u dyondzise valandzeri vakwe leswaku va nga sindzisi vanhu ku cinca vukhongeri bya vona. Ematshan’weni yo sindzisa vanhu ku amukela mahungu lamanene ya Mfumo, vadyondzisiwa vakwe a va fanele va lava vanhu lava a va ta ma yingisa hi mbilu hinkwayo.—Matewu 10:7, 11-14.
Ku cinca vukhongeri hi ku sindzisiwa a swi pfuni nchumu hikuva Xikwembu xi amukela ntsena vugandzeri lebyi humaka embilwini.—Deteronoma 6:4, 5; Matewu 22:37, 38.
Xana ntirho wa hina wo chumayela wu cincisa vanhu tikereke ta vona?
I ntiyiso leswaku hi chumayela rungula ra Bibele “endhawini ya le kule swinene ya misava” ni ku “dyondzisa erivaleni ni hi yindlu ni yindlu” hilaha Bibele vuleke hakona. (Mintirho 1:8; 10:42; 20:20) Ku fana ni Vakreste vo sungula, minkarhi yin’wana hi hehliwa hi ku cincisa vanhu tikereke. (Mintirho 18:12, 13) Hambiswiritano, swihehlo sweswo a hi ntiyiso. A hi sindzisi munhu leswaku a cinca kereke yakwe. Ematshan’weni ya sweswo, hi pfumela leswaku vanhu va fanele va va ni vutivi leswaku va ta tiendlela xiboho.
A hi sindzisi vanhu leswaku va cinca tikereke ta vona naswona a hi tirhi ku fana ni vanhu va tipolitiki kumbe hi nyika vanhu minkandziyiso leswaku hi kuma swirho leswi engetelekeke. Kambe van’wana lava tivulaka Vakreste a va n’wi xiximi Kreste hi ku endla swilo swo tano. *
Xana munhu u na yona mfanelo yo cinca kereke yakwe?
Ina, Bibele yi vula leswaku vanhu va ni mfanelo yo cinca vukhongeri bya vona. Yi vulavula hi vanhu vo tala lava ti hlawuleleke ku gandzela Xikwembu xa ntiyiso ematshan’weni yo nghena tikereke leti ngheniwaka hi maxaka ya vona. Van’wana va vona i Abrahama, Rhuti ni vaaki van’wana va le Atena na muapostola Pawulo. (Yoxuwa 24:2; Rhuti 1:14-16; Mintirho 17:22, 30-34; Vagalatiya 1:14, 23) Ku engetela kwalaho, Bibele a yi aleli munhu leswaku a ti endlela xiboho xo tshika vukhongeri lebyi amukelekaka eka Xikwembu hambileswi xiboho xexo xi hoxeke.—1 Yohane 2:19.
Vumbiwa bya Misava Hinkwayo bya Timfanelo ta Vanhu, leyi Nhlangano wa Matiko yi wu vulaka “xihlovo xa timfanelo ta vanhu,” yi seketela mfanelo yo cinca vukhongeri.” Nawu wolowo wu vula leswaku munhu un’wana ni un’wana u ni “ntshunxeko wo cinca vukhongeri byakwe” ni “ku lava, ku kuma rungula ni ku byela van’wana rungula rero” ku katsa ni mavonelo ya vukhongeri. * Nilokoswiritano, timfanelo leti ti lava leswaku vanhu va xixima timfanelo ta van’wana to khomelela eka leswi va swi pfumelaka ni ku ala mavonelo lama va nga pfumelelaniki na wona.
Xana ku cinca kereke swi vula ku nga xiximi mikhuva ya ndyangu?
A swi tano. Bibele yi khutaza leswaku hi xixima vanhu va mixaka hinkwayo, ku nga khathariseki vukhongeri bya vona. (1 Petro 2:17) Ku engetela kwalaho, Timbhoni ta Yehovha ti tirhisa xileriso xa le Bibeleni xo xixima vatswari va tona hambiloko va nga ngheni tikereke to fana.—Vaefesa 6:2, 3.
Hambiswiritano, a hi vanhu hinkwavo lava pfumelelanaka ni leswi Bibele yi swi vulaka. Wansati un’wana la kuleleke eZambia u ri: “Endhawini leyi a ndzi tshama eka yona, loko u cinca kereke . . . a wu tekiwa u nga tshembeki naswona u ri muxandzuki endyangwini ni le ka vaakatiko.” Wansati loyi swi n’wi humelerile, loko a ha ri nhwanyana u sungule ku dyondza Bibele ni Timbhoni ta Yehovha kutani endzhakunyana a teka xiboho xo cinca kereke yakwe. U ri: “Vatswari va mina a va tshamela ku ndzi byela leswaku leswi ndzi swi endleke a va swi tsakeli naswona ndzi va khomisa tingana. Leswi swi ndzi twise ku vava tanihi leswi a ndzi lava ku tsakeriwa hi vatswari va mina. . . . Loko ndzi tshembeka eka Yehovha hi ku ka ndzi nga landzeli ndhavuko wa vukhongeri a swi vuli swona leswaku a ndzi wu xiximi ndyangu wa ka hina.” *
^ ndzim. 2 Hlaya Xihondzo xo Rindza xa January 1, 2002, tluka 12, ndzimana 15.
^ ndzim. 8 Hi xikombiso, kwalomu ka lembe ra 785 C.E., Charlemagne u humese xitiviso xa leswaku lava a va ala ku khuvuriwa tanihi Vakreste eSaxony a va fanele va gweviwa rifu. Nakambe ku Rhula ka Augsburg, ku nga ntwanano lowu nga sayiniwa hi ku lwa nyimpi ni Mfumo wo Kwetsima wa Rhoma hi 1555 C.E, wu vule leswaku mufumi un’wana ni un’wana wa xifundzha u fanele a va xirho xa Kereke ya Rhoma Khatoliki kumbe ya Lutere nileswaku vanhu hinkwavo lava a va ri ehansi ka mfumo wakwe a va fanele va va swirho swa tikereke teto. Lava a va ala ku landzelela swileriso sweswo a va fanele va rhurhela etikweni rin’wana.
^ ndzim. 11 Timfanelo leti yelanaka ta kumeka eka African Charter on Human and Peoples’ Rights, American Declaration of the Rights and Duties of Man, Arab Charter on Human Rights leyi nga huma hi 2004, ASEAN (Association of Southeast Asian Nations) Human Rights Declaration, European Convention on Human Rights na International Covenant on Civil and Political Rights. Hambiswiritano, hambi matiko lama vulaka leswaku ma tirhisa timfanelo teto a ma endli matshalatshala leswaku vanhu va tirhisa timfanelo leti.
^ ndzim. 14 Bibele yi vula leswaku vito ra Xikwembu xa ntiyiso i Yehovha.
DYONDZA SWO TALA
Xana Timbhoni Ta Yehovha Ti Aka Mindyangu Kumbe Ta Yi Hahlula?
Timbhoni ta Yehovha minkarhi yin’wana ti hehliwa hi ku hahlula mindyangu. Kambe xana Timbhoni hi tona leti vangaka ku avana?
Hi Wahi Mahungu Lamanene Hi Vukhongeri?
Xana wu ta kala wu va kona nkarhi lowu vanhu hinkwavo va nga ta gandzela Xikwembu xi ri xin’we xa ntiyiso hi vun’we


text:
Vatswari Pfunani Vana Va N’wina Leswaku Va Va Ni Ripfumelo Leri Tiyeke
‘Majaha ni vanhwana a va dzunise vito ra Yehovha.’
TINSIMU: 88, 115
1, 2. (a) Hi swihi swiphiqo leswi vatswari va langutanaka na swona, naswona va nga swi hlula njhani? (b) Hi tihi tinhla ta mune leti hi nga ta ti kambisisa?
MPATSWA wun’wana wa le Furwa wu vule leswi: “Hi ni ripfumelo eka Yehovha, kambe sweswo a swi vuli swona leswaku vana va hina na vona va ta va na rona.” Wu tlhele wu ku: “Ripfumelo a hi ndzhaka. Vana va hina va va na rona hakatsongotsongo.” Makwerhu un’wana wa le Australia u tsale a ku: “Ku pfuna n’wana wa wena leswaku a va ni ripfumelo leri tiyeke swa tika swinene. U fanele u tirhisa swilo swo hambanahambana. U nga ha ehleketa leswaku u xi hlamule kahle xivutiso xa n’wana wa wena. Kambe hi ku famba ka nkarhi a nga ha tlhela a ku vutisa xivutiso lexi fanaka! Tinhlamulo leti nga enerisaka n’wana wa wena namuntlha swi nga ha endleka ti nga n’wi enerisi mundzuku. Swi nga lava leswaku mi tshamela ku bula hi mhaka yoleyo.”
2 Loko u ri mutswari, xana minkarhi yin’wana u titwa onge a wu swi koti ku hetisisa vutihlamuleri bya wena byo dyondzisa ni ku pfuna vana va wena ku va vavanuna ni vavasati lava nga ni ripfumelo leri tiyeke? I ntiyiso leswaku a nga kona ni un’we wa hina loyi a nga swi kotaka hi vutlhari byakwe! (Yer. 10:23) Kambe hi nga swi kota ntsena loko hi lava nkongomiso wa Xikwembu. Xiya tinhla ta mune leti nga ku pfunaka leswaku u pfuna vana va wena leswaku va va ni ripfumelo leri tiyeke: (1) Va tive kahle vana va wena. (2) Dyondzisa vana va wena swi suka embilwini. (3) Tirhisa swikombiso leswinene. (4) Lehisa mbilu ni ku khongela.
VA TIVE KAHLE VANA WA WENA
3. Vatswari va nga yi tekelela njhani ndlela leyi Yesu a dyondzisa ha yona?
3 Yesu a a nga chavi ku vutisa valandzeri vakwe leswi va swi pfumelaka. (Mat. 16:13-15) Tekelela xikombiso xakwe. I swinene ku kombela vana va wena leswaku va ku phofulela ndlela leyi va titwaka ha yona, loko mi tshame kahle. U nga ha tlhela u va kombela va ku byela swilo leswi nga va tiyisekiki ha swona. Makwerhu un’wana wa le Australia la nga ni malembe ya 15 u tsale a ku: “Minkarhi yo tala Papa u vulavula na mina hi leswi ndzi swi pfumelaka ni ku ndzi pfuna leswaku ndzi anakanyisisa. U ndzi vutisa a ku: ‘Bibele yi ri yini?’ ‘Xana wa swi tshemba leswi yi swi vulaka?’ ‘Ha yini u swi tshemba?’ U lava ndzi hlamula hi marito ya mina ku nga ri ku phindha leswi vuriweke hi yena kumbe Mama. Loko ndzi ri karhi ndzi kula, a ndzi fanele ndzi hlamusela hi vuenti leswaku ha yini ndzi hlamula hi ndlela yoleyo.”
4. Ha yini swi ri swa nkoka ku swi tekela enhlokweni swivutiso swa n’wana wa wena? Vula xikombiso.
4 Loko n’wana wa wena a nga hatli a tshemba dyondzo yo karhi ya le Bibeleni, n’wi lehisele mbilu. N’wi pfune leswaku a anakanyisisa hi dyondzo yoleyo. Tatana un’wana u te: “Swi tekele enhlokweni swivutiso swa n’wana wa wena. U nga swi bi hi makatla onge hiloko swi nga pfuni nchumu naswona u nga swi papalati hileswi swi ku tikelaka.” Entiyisweni swivutiso swa n’wana wa wena swi ku komba leswaku wa khathala naswona u lava ku twisisa. Hambiloko Yesu a ri ni malembe ya 12 u vutise swivutiso leswi tlhontlhaka mianakanyo. (Hlaya Luka 2:46.) Muntshwa un’wana wa le Denmark la nga ni malembe 15 u ri: “Loko ndzi byele vatswari va mina leswaku a ndzi tiyiseki loko hi ri evukhongerini bya ntiyiso a va ndzi karihelanga
5. Vatswari va nga swi kombisa njhani leswaku va khathala hi leswi n’wana wa vona a pfumelaka eka swona?
5 Ku tiva vana va wena kahle swi katsa ku tiva leswi va swi ehleketaka, ndlela leyi va titwaka ha yona ni leswi va vilerisaka. U nga anakanyi leswaku leswi va yaka eminhlanganweni ya Vukreste ni leswi va fambaka na wena ensin’wini va ni ripfumelo leri tiyeke. Bula na vona hi swilo swa moya eka mintirho ya siku ni siku. Khongela na vona u tlhela u va katsa. Ringeta ku tiva miringo leyi va langutanaka na yona ni ku va pfuna leswaku va langutana na yona.
DYONDZISA SWI HUMA EMBILWINI
6. Ku va vatswari va tiva ntiyiso lowu kumekaka eBibeleni, swi nga va pfuna njhani leswaku va dyondzisa hi ndlela leyinene?
6 Tanihi mudyondzisi Yesu u fikelele timbilu ta vayingiseri vakwe hikuva a a rhandza Yehovha, Rito rakwe ni vanhu. (Luka 24:32; Yoh. 7:46) Loko vatswari va ri ni rirhandzu ro fana ni ra Yesu swi ta va pfuna leswaku va fikelela timbilu vana va vona. (Hlaya Deteronoma 6:5-8; Luka 6:45.) Vatswari, mi fanele mi dyondza Bibele hi vukheta swin’we ni minkandziyiso ya hina nkarhi ni nkarhi. Mi fanele mi rhandza ntumbuluko ni ku dyondza swihloko leswi vulavulaka hi wona eka minkandziyiso ya hina. (Mat. 6:26, 28) Loko mi endla tano swi ta endla leswaku vutivi bya n’wina byi kula, swi tlhela swi endla leswaku mi tlangela Yehovha swinene ni ku mi hlomisa leswaku mi dyondzisa vana va n’wina.—Luka 6:40.
7, 8. Loko vatswari va dyondza ntiyiso lowu nga eBibeleni, swi ta va ni vuyelo byihi? Vula swikombiso.
7 Loko u dyondza Bibele u ta lava ku bula ni vandyangu wa wena hi leswi u swi dyondzeke. U nga endli sweswo ntsena loko u lunghiselela minhlangano ya Vukreste kumbe eka dyondzo ya ndyangu kambe swi endle nkarhi wun’wana ni wun’wana. Ku tlula kwalaho, a wu fanelanga u sindzisa vana va wena leswaku mi bula hi leswi u swi dyondzeke kambe u fanele u rindzela nkarhi lowunene wo bula na vona. Mpatswa wun’wana wa le United States wu vula leswaku loko ndyangu wu tsakela xiphemu xo karhi xa ntumbuluko kumbe swakudya swo karhi wu anakanyisisa hi Yehovha. Wu ri: “Hi tsundzuxa vana va hina hi ndlela leyi Yehovha a hi rhandzaka ha yona hi ku va a hi nyike swilo hinkwaswo.” Mpatswa wun’wana wa laha Afrika Dzonga loko wu ri karhi wu tirha ni vana va wona vambirhi va vanhwanyana enghadini wu va byela ndlela leyi hlamarisaka leyi timbewu ti kulaka ha yona ti va swimilana. Mpatswa lowu wu ri: “Hi ringeta ku dyondzisa vana va hina leswaku va xixima vutomi ni ndlela yo hlamarisa leyi byi rharhanganeke ha yona.”
8 Tatana un’wana wa le Australia, u endzele muziyamu ni n’wana wa yena wa jaha la nga ni malembe ya khume leswaku a n’wi pfuna ku tiyisa ripfumelo rakwe eka Xikwembu ni ku n’wi tiyisekisa leswaku hi xona xi vumbeke swilo hinkwaswo. Tatana loyi u ri: “Hi vone swihadyana swa khale leswi omisiweke swa le lwandle leswi vuriwaka ti-ammonoid na ti-trilobite. Swi hi hlamarisile ku tiva leswaku swihadyana leswi, leswi nga ha riki kona a swi sasekile ni ku rharhangana
TIRHISA SWIKOMBISO LESWINENE
9. Ha yini swikombiso leswinene swi fikelela mbilu, naswona manana un’wana u swi kombise njhani sweswo?
9 Minkarhi yo tala Yesu a a tirhisa swikombiso, leswi a swi endla leswaku vayingiseri vakwe va anakanyisisa, swi tlhela swi fikelela mbilu ni ku endla leswaku va tsundzuka leswi va swi dyondzeke. (Mat. 13:34, 35) Vana va swi kota ku vona swilo hi tihlo ra mianakanyo. Kutani vatswari tirhisani swikombiso loko mi dyondzisa. Manana un’wana wa le Japani u endle tano. Loko vana va yena vambirhi va majaha va ri ni malembe ya nhungu na khume, u va dyondzise hi atimosifiya ya misava ni ndlela leyi Yehovha a yi endleke ha yona hi rirhandzu. Leswaku va swi twisisa u va nyike meleka, chukele na kofi. Kutani u kombele un’wana ni un’wana wa vona leswaku a n’wi endlela kofi. Manana loyi u ri: “Va yi endle hi vukheta. Loko ndzi va vutisa leswaku ha yini va yi endle hi vukheta, va vule leswaku a va lava leswaku yi va hi ndlela leyi ndzi yi rhandzaka ha yona. Kutani ndzi va hlamusele leswaku hilaha ku fanaka Xikwembu xi tirhise vukheta ku hlanganisa tigasi eka atimosifiya leswaku hi kota ku hanya.” Xikombiso lexi a xi ringane malembe ya vona naswona xi kote ku fikelela timbilu ta vona ku tlula loko a va lo dyondzisiwa handle ko tirhisa xikombiso. A swi kanakanisi leswaku va ta xi tsundzuka nkarhi wo leha!
10, 11. (a) Hi xihi xikombiso lexi u nga xi tirhisaka ku pfuna n’wana wa wena leswaku a va ni ripfumelo leri tiyeke eka Xikwembu? (Vona xifaniso lexi nga eku sunguleni ka xihloko lexi.) (b) Hi swihi swikombiso leswi u voneke swi tirha?
10 U nga tirhisa rhisipi leswaku u pfuna n’wana wa wena ku va ni ripfumelo leri tiyeke eka Xikwembu. Njhani? Loko u heta ku baka khekhe hlamusela ntirho wa rhisipi. Kutani nyika n’wana wa wena muhandzu lowu tsemiweke, ku nga ha va apula kutani u n’wi vutisa leswi: “Xana wa swi tiva leswaku ku tirhisiwe ‘rhisipi’ ku endla apula leri?” Kutani tsema apula hi le xikarhi u n’wi nyika mbewu ya rona. U nga n’wi byela leswaku rhisipi ya rona yi “tsariwe” eka mbewu yoleyo kambe hi ririmi leri rharhanganeke swinene ku tlula marito lama nga eka buku ya rhisipi. U nga ha n’wi vutisa: “Loko rhisipi ya khekhe yi ri ni mutsari, i mani la tsaleke rhisipi yo rharhangana swinene ya apula?” Eka n’wana wa wena lonkulunyana u nga ha n’wi hlamusela leswaku rhisipi ya apula ku katsa ni murhi lowu ri kuleleke eka wona a swi ri xiphemu xa DNA. Mi nga ha bula hi swikombiso leswi nga eka broxara leyi nge The Origin of Life
11 Vatswari vo tala va tiphina hi ku bula ni vana va vona hi swihloko swa ntlhandlamano leswi nge “Xana Swi Lo Endliwa?” leswi kumekaka eka Xalamuka! Kumbe va tirhisa swihloko leswi, ku va va dyondzisa vana vona lava ha riki vatsongo. Hi xikombiso, mpatswa un’wana wa le Denmark wu fanisa swihahampfhuka ni tinyenyana. Wu ri: “Swihahampfhuka swi languteka ku fana ni tinyenyana. Kambe xana swihahampfhuka swa tshikela ni ku tlhotlhorha swihahampfhuka leswitsongo? Xana tinyenyana ti lava patu ro karhi leswaku ti kota ku phatsama? U nga tsakela ku yingisela mpfumawulo wihi eka wa xihahampfhuka ni wa loko nyenyana yi yimbelela? I mani loyi a tlhariheke ngopfu eka muendli wa swihahampfhuka ni Muvumbi wa tinyenyana?” Bulo ro tano swin’we ni swivutiso leswinene swi nga pfuna n’wana wa wena leswaku a va ni “vuswikoti byo ehleketa” ni ku va ni ripfumelo leri tiyeke eka Xikwembu.—Swiv. 2:10-12.
12. Swikombiso swi nga va pfuna njhani vana ku tshemba Bibele?
12 Swikombiso leswinene swi nga tiyisa ripfumelo ra n’wana wa wena hi ntiyiso lowu nga eBibeleni. Hi xikombiso, xiya tsalwa ra Yobo 26:7. (Yi hlaye.) U nga swi kombisa njhani leswaku tsalwa leri ri huhuteriwile? Ematshan’weni yo hlamusela mongo wa tsalwa leri, ha yini u nga endli leswaku n’wana wa wena a tirhisa mianakanyo yakwe? U nga ha vula leswaku vanhu va le nkarhini wa Yobo a swi va tikela ku twisisa leswaku misava a yi le henhla ka nchumu. N’wana wa wena a nga tirhisa bolo kumbe ribye ku kombisa leswaku swilo leswi nga ni ntikelo swi fanele swi tshama ehenhla ka nchumu wo karhi. Dyondzo yoleyo yi nga tsakisa n’wana wa wena, ku tiva leswaku Yehovha u tsale mhaka yoleyo khale swinene eBibeleni vanhu va nga si yi tiva.—Neh. 9:6.
KOMBISA NKOKA WA MILAWU YA BIBELE
13, 14. Vatswari va nga wu kombisa njhani nkoka wa milawu ya Bibele eka vana va vona?
13 I swa nkoka leswaku u kombisa vana va wena ndlela leyi milawu ya Bibele yi nga ya nkoka ha yona. (Hlaya Pisalema 1:1-3.) Ku ni tindlela to tala to endla sweswo. Hi xikombiso, u nga ha byela vana wa wena leswaku va tianakanya va ya eku tshameni exihlaleni xa le kule swinene naswona va fanele va hlawula nhlayo yo karhi ya vanhu lava nga ta tshama na vona. Kutani va vutise u ku: “Hi tihi timfanelo leti n’wina swin’we ni vanhu hinkwavo lava mi va hlawuleke mi faneleke mi va na tona leswaku mi tshama hi ku rhula ni ku twanana?” U nga ha tlhela u burisana na vona hi milawu ya vutlhari leyi kumekaka eka Vagalatiya 5:19-23.
14 Dyondzo yoleyo yi nga va dyondzisa swilo swimbirhi swa nkoka. Xo sungula, milawu ya Xikwembu yi endla leswaku ku va ni ku rhula ni ntwanano. Xa vumbirhi, Yehovha wa hi lunghiselela sweswi hi ku hi dyondzisa, leswaku hi ta kota ku hanya emisaveni leyintshwa. (Esa. 54:13; Yoh. 17:3) U nga ha tlhela u va komba mintokoto ya ndlela leyi vamakwerhu va pfunekeke ha yona hi ku tirhisa Bibele eka minkandziyiso ya hina. U nga ha tirhisa ntlhandlamano wa swihloko leswi nge “Bibele Yi Hundzula Vutomi Bya Vanhu” leswi kumekaka eka Xihondzo xo Rindza. Kumbexana loko ku ri ni munhu un’wana loyi a endleke ku cinca lokukulu evandlheni ra n’wina leswaku a tsakisa Yehovha, u nga ha n’wi rhamba leswaku mi ta bula na yena hi ntokoto wakwe. Swikombiso swo tano swi kombisa leswaku milawu ya Bibele ya tirha!—Hev. 4:12.
15. Loko u dyondzisa vana va wena ku fanele ku va xihi xikongomelonkulu xa wena?
15 Kahlekahle mhaka hi leswaku: Loko u dyondzisa vana wa wena u nga tirhisi ndlela yin’we ntsena yo dyondzisa. Ringeta ku anakanyisisa hi leswi mi nga ta bula ha swona. Va vutise swivutiso leswi nga ta endla leswaku va anakanyisisa, kambe u ri karhi u ehleketa hi malembe ya vona. Endla leswaku dyondzo yi tsakisa naswona yi tiyisa ripfumelo ra vona. Tatana un’wana u ri: “U nga karhali ku ringeta tindlela letintshwa leswaku u kandziyisa mhaka leyi mi nga tshama mi bula ha yona.”
TSHEMBEKA, LEHISA MBILU NASWONA U KHONGELA
16. Loko u dyondzisa vana va wena, ha yini ku lehisa mbilu swi ri swa nkoka? Vula xikombiso.
16 Hi lava moya wa Xikwembu leswaku hi va ni ripfumelo leri tiyeke. (Gal. 5:22, 23) Ku fana ni ximilana ripfumelo ri teka nkarhi ku kula. Xisweswo u fanele u lehisa mbilu u tlhela u tiyisela loko u dyondzisa vana va wena. Tatana la nga ni vana vambirhi wa le Japani u ri: “Mina ni nsati wa mina hi heta nkarhi wo tala ni vana va hina. Ku sukela loko va ha ri vatsongo a ndzi dyondza na vona timinete ta 15 siku ni siku, handle ka loko ku ri masiku ya minhlangano ya vandlha. Timinete ta 15 a ti hi olovela hinkwerhu.” Mulanguteri un’wana wa muganga u tsale a ku: “Loko ndza ha ri muntshwa, a ndzi ri ni swivutiso swo tala ni ku kanakana loku a ndzi nga rhandzi ku vulavula ha kona. Minkarhi yo tala leswi a ndzi tivutisa ha swona a ku buriwa hi swona eminhlanganweni kumbe eka dyondzo ya ndyangu ni loko ndzi endla dyondzo ya munhu hi yexe. Hi yona mhaka i swa nkoka ku va vatswari va ya emahlweni va dyondzisa vana va vona.”
17. Ha yini swi ri swa nkoka ku va vatswari va vekela vana va vona xikombiso lexinene, naswona mpatswa wun’wana wu swi endlise ku yini sweswo eka vana va wona va vanhwanyana?
17 Nchumu wa nkoka swinene i xikombiso xa ripfumelo ra wena. Vana va wena va swi xiya leswi u swi endlaka naswona swi nga endla leswaku va ku tekelela. Kutani vatswari yanani emahlweni mi tiyisa ripfumelo ra n’wina. Endlani leswaku vana va n’wina va swi xiya leswaku ma n’wi rhandza Yehovha. Loko mpatswa wun’wana wa le Bermuda wu ri ni swiphiqo, wu khongela ni vana va wona leswaku wu kombela nkongomiso wa Yehovha ni ku va khutaza ku khongela loko va ri voxe. Wu ri: “Nakambe hi byela n’wana wa hina wa nhwanyana lonkulu hi ku, ‘tshemba Yehovha hi ku helela naswona tshama u khomekile hi ntirho wa Mfumo u nga vileli ha nchumu.’ Loko a vona vuyelo lebyinene a a swi tiva leswaku Yehovha u le ku hi pfuneni. Sweswo swi tiyise ripfumelo ra yena eka Xikwembu ni ku endla leswaku a yi tshemba swinene Bibele.”
18. I yini lexi vatswari va faneleke va xi tekela enhlokweni?
18 I ntiyiso leswaku vana hi vona va faneleke va tiendlela xiboho xo tiyisa ripfumelo ra vona. Vatswari mi nga byala ni ku cheleta kambe Xikwembu hi xona xi kurisaka. (1 Kor. 3:6) Kutani mi fanele mi khongela mi kombela moya lowo kwetsima ni ku tlhela mi tirha hi matimba leswaku mi dyondzisa vana va n’wina va risima naswona loko mi endla tano Yehovha u ta mi katekisa.—Efe. 6:4.


text:
XIHONDZO XO RINDZA SEPTEMBER 2015
Timbhoni Ta Yehovha I Vamani?
Leswaku u kuma tinhlamulo vutisa vini va timhaka
Timbhoni Ta Yehovha I Vamani?
Xana leswi ku vulavuriweke ha swona eka xihloko lexi hi leswi a swi ri emiehleketweni ya wena?
Timbhoni Ta Yehovha I Vanhu Va Njhani?
U nga ha hlamarisiwa hi laha u nga ta hi kuma kona.
I Yini Leswi Timbhoni Ta Yehovha Ti Swi Pfumelaka?
Ku ni nchumu wun’we wa nkoka lowu hi wu tshembaka mayelana ni Bibele lowu kongomisaka leswi hi swi pfumelaka.
Mintirho Ya Hina Yi Seketeriwa Njhani Hi Timali?
Mali leyi yi huma kwihi? Yi tirhisiwa njhani?
Ha Yini Hi Chumayela?
Hi ni swivangelo swinharhu swa nkoka swa ku va hi chumayela emisaveni hinkwayo.
Ku Kuma Nchumu Wa Nkoka Ku Tlula Ndhuma
Mina Hung Godenzi u dume hi ku tsopeta ka tihlo kambe u kume leswaku vutomi byolebyo a byi vanga hi ndlela leyi a a ehleketa ha yona.
Bibele Ya Bedell
—Matshalatshala Lama Endliweke Leswaku Bibele Yi Twisisiwa Ku Antswa
Ku hundze malembe ya 300 Vuhundzuluxeri lebyi byi hlawulekile.
Xana A Wa Ha Xi Tshembi Xikwembu?
Xana u tshame u tivutisa u ku: ‘Ha yini Xikwembu xi pfumelele leswaku ndzi humeleriwa hi leswi?’
Tinhlamulo Ta Swivutiso Swa Bibele
Vuprofeta lebyi nga eBibeleni byi hi pfuna njhani?
Swin'wana Leswi Nga Kona Eka Website Leyi
I Yini Nyimpi Ya Armagedoni?
Rito Armagedoni ri humelela kan’we eBibeleni kambe leswi nyimpi leyi yi kombetelaka eka swona swi hlamuseriwa eMatsalweni hinkwawo.


text:
LESWI NGA PFUNAKA NDYANGU | KU KURISA VANA
Ndlela Yo Dyondzisa Vana Ku Tirhisa Internet Hi Ndlela Leyinene
NTLHONTLHO
Swiviko swa mahungu swi endla leswaku Internet yi languteka onge hi lomu ku kumekaka swifamona, vapfinyi ni swigevenga leswi yivaka vuxokoxoko bya vanhu. Swi nga endleka leswaku wa karhateka hi sweswo hikwalaho ka swivangelo swo karhi: N’wana wa wena u tshama a ri eka Internet naswona swi tikomba onge a nga ma xiyi makhombo lawa ma nga ha n’wi welaka.
U nga dyondzisa n’wana wa wena ndlela leyinene yo tirhisa Internet. Xo sungula, xiya swilo swin’wana leswi u faneleke u swi tiva leswi endlekaka eka Internet.
LESWI U FANELEKE U SWI TIVA
Vana va nga kota ku nghena eka Internet hi ku tirhisa selfoni. Mhaka ya leswaku khompyuta yi vekiwa laha un’wana ni un’wana a kotaka ku yi vona ekaya, ya pfuna swinene. Kambe n’wana wa wena swi nga n’wi olovela ku nghena eka internet hi tiselfoni ta manguva lawa kumbe ti-tablet, wena tanihi mutswari u nga swi tivi.
Vana van’wana va heta nkarhi wo tala va ri eka internet. Xin’hwanyatana lexi nga ni malembe ya 19, xi ri: “Ndzi pfula khompyuta hi xikongomelo xo hlaya ti-email hi timinete ta ntlhanu kambe ndzi tikuma ndzi hlalela tivhidiyo ku ringana tiawara to hlayanyana. Ndzi fanele ndzi lawula ndlela leyi ndzi yi tirhisaka ha yona.
Vana va nga tirhisa internet ku tlula mpimo. Vanhu lava nga ni swikongomelo swo biha eka Internet va nga tirhisa rungula ra vantshwa leri nga eka Internet ro tanihi leswi va swi tsaleke, swifaniso leswaku va tiva leswaku va tshama kwihi, va nghena kwihi xikolo ni leswaku hi rini laha va nga ta va voxe ekaya.
Vana van’wana a va swi twisisi leswaku swilo leswi va swi nghenisaka eka Internet swi nga va peta ekhombyeni ku fikela kwihi. Leswi u swi nghenisaka eka Internet, a swi rhabeki. Minkarhi yin’wana leswi u swi tsalaka ni swinepe leswi khomisa tingana, swi kumeka endzhaku ka nkarhi—hi xikombiso, swi nga kumiwa hi muthori loko a ri karhi a endla ndzavisiso ha wena loko u lava ntirho.
Hambiswiritano, tsundzuka leswi: Internet a hi nala wa wena. Kambe nchumu lowu nghenisaka vanhu ekhombyeni i ku nga yi tirhisi hi ndlela leyinene.
LESWI U NGA SWI ENDLAKA
Dyondzisa n’wana wa wena ku rhangisa swilo leswi nga swa nkoka ni ku tirhisa nkarhi hi vutlhari. Leswaku a ta va ni vutihlamuleri loko se a kurile, u fanele a dyondza ku rhangisa swilo leswi nga swa nkoka sweswi. Ku vulavurisana ni swirho swa ndyangu, ku endla ntirho-kaya wa le xikolweni, ni ku endla mintirho yin’wana ya le kaya i swa nkoka swinene ku tlula ku tihungasa hi ku tirhisa Internet. Loko u karhateka hi nkarhi lowu n’wana wa wena a wu hetaka eka Internet, n’wi vekele swipimelo swa nkarhi lowu a faneleke a wu heta eka yona.—Nawu wa Bibele: Vafilipiya 1:10.
Dyondzisa n’wana wa wena leswaku a sungula hi ku anakanyisisa a nga si nghenisa swo karhi eka Internet. Pfuna n’wana wa wena leswaku a tivutisa swivutiso swo tanihi leswi nge: Xana leswi ndzi lavaka ku swi tsala swi ta vavisa un’wana? Xana xinepe lexi, xi ta yi khumba njhani ndlela leyi ndzi tivekaka ha yona? Xana swi ta ndzi khomisa tingana loko vatswari va mina kumbe vanhu van’wana lavakulu vo vona xinepe kumbe rungula leri ndzi ri tsaleke? Xana va ta gimeta hi ku vula leswaku ndzi munhu wa muxaka muni loko vo swi vona? Xana a ndzi ta n’wi teka njhani munhu un’wana loyi a tsaleke kumbe ku hoxa xinepe xo fana ni lexi xa mina eka Internet?—Nawu wa Bibele: Swivuriso 10:23.
Dyondzisa n’wana wa wena leswaku a kota ku hambanisa swilo leswinene ni leswo biha. A wu nge swi koti ku vona swilo hinkwaswo leswi n’wana wa wena a swi endlaka nkarhi ni nkarhi. Kambe, tsundzuka leswaku pakani ya wena tanihi mutswari, a hi ku lawula n’wana wa wena kambe i ku n’wi pfuna leswaku ‘matimba ya yena ya ku twisisa a ma tirhisa leswaku a hambanisa leswi lulameke ni leswi hoxeke.’ (Vaheveru 5:14) Xisweswo, ematshan’wini yo n’wi byela milawu ni leswi u nga ta n’wi endla swona loko a onhile, n’wi dyondzise mahanyelo lamanene. Xana u lava ku tiveka tanihi munhu wa njhani? Hi yihi mikhuva leyi a lavaka ku tiveka ha yona? Pakani ya wena i ku pfuna n’wana wa wena leswaku a endla swiboho swa vutlhari ku nga khathariseki leswaku wena u kona kumbe a wu kona.—Nawu wa Bibele: Swivuriso 3:21.
“Vana va tiva swo tala hi thekinoloji. Kambe vatswari va tiva swo tala hi vutomi”
Ku fana ni ku chayela movha, ku tirhisa Internet swi lava vuxiyaxiya ku nga ri ku kota ku yi tirhisa ntsena. Ndzetelo lowu u n’wi nyikaka wona tanihi mutswari i wa nkoka swinene. Parry Aftab mutshila eka vuhlayiseki byo tirhisa Internet, a a vula a tiyisile, loko a ku: “Vana va tiva swo tala hi thekinoloji. Kambe vatswari va tiva swo tala hi vutomi.”
DYONDZA SWO TALA
Vana Ni Vutlhari Loko U Tirhisa Ndhawu Yo Endla Xinghana Eka Internet
Tiphine u tlhela u hlayiseka loko u ri karhi u vulavurisana ni vanghana va wena eka Internet.
I Yini Leswi Ndzi Faneleke Ndzi Swi Tiva Hi Ku Rhumela Ti-SMS?
Ku rhumela ti-SMS swi nga ku onhela vito ni vunghana. Kuma leswaku sweswo swi nga endlekisa ku yini.


text:
DYONDZO 19
I Mani Hlonga Ro Tshembeka Ni Ro Tlhariha?
Emahlweninyana ka rifu rakwe, Yesu u bule ni vadyondzisiwa va yena va mune, ku nga Petro, Yakobo, Yohane na Andriya. Loko Yesu a ri karhi a profeta hi xikombiso xa vukona bya yena emasikwini yo hetelela, u vutise xivutiso lexi xa nkoka: “Kahle-kahle i mani hlonga ro tshembeka ni ro tlhariha, leri n’wini wa rona a ri vekeke ehenhla ka va yindlu yakwe, ku va nyika swakudya swa vona hi nkarhi lowu faneleke?” (Matewu 24:3, 45; Marka 13:3, 4) Yesu a a tiyisekisa vadyondzisiwa vakwe leswaku yena “n’wini” wa vona, a a ta hlawula lava a va ta phamela valandzeri va yena swakudya swa moya nkarhi na nkarhi, enkarhini wa makumu. I vamani lava a va ta vumba hlonga leri?
I ntlawa lowutsongo wa valandzeri va Yesu lava totiweke. “Hlonga” i Huvo leyi Fumaka ya Timbhoni ta Yehovha. Ri phamela vagandzeri-kulobye va Yehovha swakudya swa moya leswi fikaka hi nkarhi. Hi titshege hi hlonga leri ro tshembeka leswaku ri tshama ri ri karhi ri hi nyika “mpimo . . . wa mphakelo wa swakudya hi nkarhi lowu faneleke.”—Luka 12:42.
Ri langutela ndyangu wa Xikwembu. (1 Timotiya 3:15) Yesu u nyike hlonga vutihlamuleri lebyikulu bya ku langutela ntirho wa xiphemu xa laha misaveni xa nhlengeletano ya Yehovha—ri langutela miako ya yona, ri kongomisa ntirho wo chumayela ri tlhela ri hi dyondzisa hi ku tirhisa mavandlha ya hina. Hikwalaho, leswaku ri hi nyika leswi hi swi lavaka hi nkarhi lowu hi swi lavaka ha wona, “hlonga ro tshembeka ni ro tlhariha” ri phamela swakudya swa moya hi ku tirhisa tibuku leti hi ti tirhisaka ensin’wini, ni hi minhlangano ya vandlha ni minongonoko ya le tinhlengeletanweni.
Hlonga ra tshembeka eka ntiyiso wa Bibele naswona ri lerisiwe ku chumayela mahungu lamanene, naswona ri tlharihile eka ndlela leyi ri khathalelaka ha yona swilo swa Kreste swa laha misaveni. (Mintirho 10:42) Yehovha u koka vanhu vo tala leswaku va va Timbhoni naswona u pfuna hlonga ro tshembeka ni ro tlhariha leswaku ri phamela swakudya swa moya hi xitalo.—Esaya 60:22; 65:13.
I vamani lava hlawuriweke hi Yesu leswaku va ta phamela vadyondzisiwa va yena hi tlhelo ra moya?
Xana hlonga ri tshembekile ni ku tlhariha hi tindlela tihi?
DYONDZA SWO TALA
“Kahle-Kahle I Mani Hlonga Ro Tshembeka Ni Ro Tlhariha?”
Xihloko lexi xi antswisa ndlela leyi a hi yi twisisa ha yona nhlamuselo ya hlonga ro tshembeka ni ro tlhariha. Xiya ndlela leyi vuxaka bya hina Yehovha byi titshegeke ha yona hi ndlela leyi.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yonasi 1:1-17
1 Kutani rito ra Yehovha ri fika eka Yonasi+ n’wana wa Amitayi, ri ku:2 “Suka u yima, u ya emutini lowukulu wa Ninivha,+ u huwelela, u wu byela leswaku vubihi bya wona byi fikile emahlweni ka mina.”+3 Yonasi a pfuka, a baleka emahlweni ka Yehovha+ a ya eTaraxixi;+ eku heteleleni a rhelela a ya eYopa+ kutani a kuma xikepe lexi xi yaka eTaraxixi. Hiloko a hakela ntsengo wa kona, a nghena eka xona, leswaku a ya na vona eTaraxixi a suka emahlweni ka Yehovha.4 Kutani Yehovha a rhumela mheho leyikulu elwandle,+ ku va ni xidzedze lexikulu elwandle;+ loko ku ri xikepe, a xi ri kusuhi ni ku tshoveka.5 Vatluti va sungula ku chava hiloko va kombela mpfuno, un’wana ni un’wana eka xikwembu xakwe.+ Kutani swilo leswi a swi ri exikepeni va swi lahlela elwandle, leswaku swi nga xi tikeli.+ Kambe Yonasi a a rhelele a ya eswiphen’wini swa le ndzeni-ndzeni ka xikepe, hiloko a etlela, a khomiwa hi vurhongo lebyikulu.+6 Endzhaku ka nkarhi mulawuri wa xikepe a n’wi tshinelela, a ku eka yena: “Swo yini, muetleri ndzi wena? Pfuka, u huwelela xikwembu xa wena!+ Kumbexana Xikwembu xa ntiyiso xi ta khatala ha hina, kutani a hi nge fi.”+7 Va byelana va ku: “Tanani, a hi hoxeni vuhlolotwana,+ hi ta tiva loyi a hi vangelaka khombo leri.”+ Hiloko va ya emahlweni va hoxa vuhlolotwana, eku heteleleni vuhlolotwana byi komba Yonasi.+8 Kutani va ku eka yena: “Hi kombela u hi byela, xana i mani loyi a hi vangelaka khombo leri?+ Ntirho wa wena hi wihi, naswona u huma kwihi? Hi rihi tiko ra rikwenu, ni varikwenu hi vahi?”9 Kutani a va byela a ku: “Ndzi Muheveru,+ naswona ndzi chava+ Yehovha Xikwembu xa le matilweni,+ Loyi a endleke lwandle ni misava leyi omeke.”+10 Vanhu va sungula ku chava ngopfu, va ku eka yena: “I yini leswi u swi endleke?”+ Vavanuna lava va swi tivile leswaku a a baleka emahlweni ka Yehovha, hikuva u va byerile.11 Eku heteleleni va ku eka yena: “Xana hi fanele hi ku endla yini,+ leswaku lwandle ri miyela?” Hikuva lwandle a ri ya ri kariha ngopfu.12 Kutani a ku eka vona: “Ndzi tlakuleni mi ndzi lahlela elwandle, lwandle ri ta miyela; hikuva ndza swi lemuka leswaku hi mina loyi a vangaka leswaku xidzedze lexi lexikulu xi va ehenhla ka n’wina.”+13 Vavanuna lava va ringeta ku huma leswaku va tlherisela xikepe eribuweni; kambe va tsandzeka, hikuva lwandle a ri ya emahlweni ri va karihela ngopfu swinene.+14 Va ya emahlweni va huwelela eka Yehovha va ku:+ “Oho Yehovha, hi nga tshuki hi lova hikwalaho ka moya-xiviri wa munhu loyi! Naswona u nga veki ngati leyi nga riki na nandzu eka hina,+ tanihi leswi wena, Wena Yehovha, u endleke hi ku ya hi leswi u swi tsakeleke!”+15 Hiloko va tlakula Yonasi va n’wi lahlela elwandle; lwandle ri tshika ku kariha ka rona.+16 Kutani vavanuna lava va sungula ku chava Yehovha swinene,+ va endlela Yehovha xitlhavelo,+ va endla switshembiso leswi hlambanyiweke.+17 Yehovha a lerisa nhlampfi leyikulu leswaku yi mita Yonasi, kutani Yonasi+ a tshama eswirhweni swa le ndzeni swa nhlampfi leyi, masiku manharhu ni vusiku byinharhu.+


text:
1Anu vanana, engisani vaveleki vanu, nguko eto ti lulamile masoni ka Mkoma. 2"Thava tate wako ni mame wako, ngu txona txirumo txo khata txi ku ni txithembiso, 3kasiku u na kateka u txi hanya mbimo yo lapha ha mafuni. 4"Nananu vaveleki, mi nga henyiseni vanana vanu, aniko va kuliseni ngu ku va laya ngu sileleto ni tigondo ta Mkoma. 5Anu sithumi, engisani vakoma vanu va ha mafuni, ngu txithavo ni kudhudhumela, na timbilu tanu ti di basile, kota nga mo engisa Kristu. 6Mi nga va thumeleni tsena, ngako va txi mi wona, nga mo randa kutsakisa vathu, aniko aku mi ku sithumi sa Kristu, mahani kuranda ka Txizimu ngu yotshe mbilu. 7Va thumeleni ngu lirando nga mo thumela Mkoma, i singa kuthumela vathu. 8Ma ti ziva ti to mthu ni mthu a na ya amukela manzani ka Mkoma wotshe wunene wu a nga wu maha, hambi i di txithumi, hambi i di wo thuseka. 9Nananu vakoma, mahisani toneto kwawe, mi txi leka ku va dhusetela, ngu kuziva ti to Mkoma wu i ku wawe ni wanu i mmweyo a ku nzumani, ni ti to ene kha yi ngu khohe. 10Ngu kugwitisa, zumbani mi di tsani tatinene ka Mkoma, ni ka mtamo wakwe wu si tandwiko ngu txilo. 11Ti vhikeleni ngu matxhari a Txizimu, kasiku mi si kota kuxula siduko sa Sathane. 12Ngukusa athu kha hi lwi ni vathu va ha mafuni hawa, aniko hi lwa ni mimoya yo biha yi ku txitimwi mpfhukani. Hi lwa ni tinduna, ni vafumi ni vakoma va va fumako ka ditiko diya da txidema. 13Ngu toneto, xomani sivhikelo ni matxhari otshe a Txizimu, kufela ku mi si kota kubamba ka ditshiku do biha, se msana ka kuva mi di ti lulamisete, mi na si kota kutserama. 14Emekani ngu kutsana. Sungani siwunu ngu ditshuri, di txi maha libhande lanu. Ambalani kululama ku txi maha txivhikelo txa khana yanu. 15Mi txi ambala tikathula mikondoni kwanu, kasi kuya txhumayela Evhangeli ya kudikha. 16Ngutungutu tekani txitxhavangu txa likholo, i ku txi mi no vhika ngu txona siholoma sa mndilo sa m'bihi. 17Amukelani kuhanyiswa ku txi maha txidgoko txanu ha msungo, se dipswi da Txizimu di txi maha ditxhari danu da Moya. 18Mahani totshelele tiya na mi txi khongela, mi txi kombela kuvhunwa ngu Txizimu. Khongelani yotshe mbimo, nga ti Moya wu mi leletisako tona. Ngu konaho, zumbani mi di ti lulamisete, mi txi khongela mi si karali, mi txi kombelela vasawuleki votshe va Txizimu. 19Nanani ni kombeleleni, kasiku Txizimu txi txi ni tula khana, mbimo yi ni lavako kugondisa, ti to ni si kota kuwombawomba, ni si thavi txilo, ni txi zivisa vathu txikungo txa Evhangeli. 20Ani ni muemeli wa Evhangeli yiya, hambiko ni nga sekelwa mkorani; ngu konaho, khongelani kasiku ni tsana msana, ni txi txhumayela evangeli ngu nzila yi ti fanelako kuva ni txi txhumayela ngu yona 21Kufela ku a ta mi zivisa mahungu angu ni ti ni thumako tona, ni mi rumela Tikiku, mwanathu wo randeka, ni kuthembeka mthumoni ka Mkoma, ene a na mi zivisa totshe. 22Ngu toneto ni m'rumelako kwanu, kasiku e ta mi gela ati hi ku ngu tona, kasi mi na mana kutsaniswa timbilu. 23Kudikha ni lirando li li ku ni likholo, si tako ngu ka Txizimu Tate ni ka Mkoma Wathu Jesu Kristu si na ve ni vanathu. 24Makatekwa ma na ve ni votshe va va randako Mkoma Wathu Jesu Kristu ngu lirando lo mbi wonheka!
Copyright
Learn More


text:
1Eni nyi ngu gu sambanyisa mbeli ga Nungungulu ni ga Jesu Kristo a na gutago a ta lamula va nya guvbanya ni va nya gufa khu gu dzi wonegisa ga Kristo ni mufumu waye. Nyari kheni 2ganela Mahungu nya Yadi u simamisa gu gira kharato, gikhati nya gugaradze nigyo nya guvbevbuge kawuka, luleka ni gukhongotela khu gutimisela gwatshavbo ni guhevbudza. 3Kholu, gi nguta gikhati vathu va na gu bombago sihevbudzo nya guvbanyise; olu va gu ni dzindezeve nya gunyaganyele, va na dzi vbwetela vahevbudzi nya vangi, va na ganelago silo si tsakisago myonyo yawe. 4Va na diga gu yingisa sihevbudzo nya lisine va gu tutumela mitsheketo. 5Aholu, uwe tiya u timisela sigaradzo satshavbo, dzi vegise thumoni gwago nya gutivise Mahungu nya Yadi, u vbedzisa thumo wago. 6A gu bani ari eni, nyi lulamide gu khala mhamba kholu, gikhati gyangu nya gufe gi ngu vboha. 7Nyi dwanile litunga nya ladi. Nyi vbedzide gututuma ni gu sayisa gukhodwa gwangu. 8Olu gu tshade basi gu hakha tshatshazelo wangu owu Pfhumu a na gu nyi ningago khu litshigu lakone. Uye khuye Mulamuli nya lisine. A na nyi ninga tshatshazelo, nasiri eni basi, aholu ni vale vatshavbo va nga lindrela khu lihaladzo guwuya gwaye. 9Vbiredza nugunugu olu ute ino gwangu, 10kholu, Dhemasi a nyi digile khu gu vbweta silo nya mafu, hongode Tesalonika, Kreski hongode Galatiya, Tito hongode Dalamitiya. 11Khu Luka basi a gu ni eni. Delu ni Marko, kholu a ngu nyi phasa thumoni momu. 12Tikiko nyi mu rumede Efeso. 13Wa guta, delu ni libhadzi langu nyi nga li divala Trowade, ndrangani ga Karpo. Delu gambe ni mabhuku, ngudzungudzu aya nya gulowe vbamalowotunu. 14Alexandre, mupfhuli nya dzisimbi a nyi hosede ngudzu, Nungungulu a na mu bweledzela mithumo yaye. 15Dziwonele nuwe gwaye kholu khuye a nga wusa sigaradzo ni gu ganedza tshumayelo yangu. 16Gulamudwani gwangu nya guphele mwalo na moyo a nga nyi emela, vatshavbo va di nyi diga. Nungungulu a na va tsetselele. 17Aholu, Pfhumu yi diri ni eni yi nyi ninga tshivba nya gutivise Mahungu maphya nya Yadi ma hakhwa khu va nya mayigo. Khu kharato, nyi vbulugile kanani nya nghala 18Pfhumu a na nyi vbulugisa guvivbani gwatshavbo, a na nyi ninga guvbanya Wufumuni gwaye wa ndzadzini. Wudhumo wu na ningwe Uye kala gupindruga. Amen. 19Losedzela Priska ni Akila ni ndranga ya Onesiforo. 20Erasto tshade Korinto, Trofimo nyi mu tshide na gu dwala tigoni ga Mileto. 21Gira tshivba ute ino gi si gu pheli girame. Ewubolo, Pudenti, ni Lino, ni Klaudiyo ni vathu vatshavbo va Nungungulu va ngu gu losedzela ngudzu. 22Pfhumu a na khale ni uwe, wuhigo wa Nungungulu wu na khale ni enu.
Copyright
Learn More


text:
Nchumu Lowuntshwa eManhattan
Hi November 2011, ntlawa wa Timbhoni ta Yehovha wu sungule tsima lerintshwa ro pfuna vanhu va le Manhattan leswaku va twa rungula ra Bibele hi ku tirhisa matafula ni swigolonyana swo saseka leswi navetisaka minkandziyiso. Tsima leri ri endliwa exiphen’wini xa le dzongeni wa Manhattan, ku nga xidorobana xa khale ni lexi nga ni mphensamphesa swinene eNew York City.
Timbhoni ti ave xidorobana lexi hi swiyenge swa mune. Xiyenge ha xin’we xi ni tindhawu to hlayanyana leti vahundzi va ndlela va nga yimaka eka matafula kumbe swigolanyana leswi nga ni minkandziyiso ya Bibele ivi ti va pfuna. Swo tala swa swona swi nga ha kumeka endzeni kumbe ekusuhin ni switichi swa vutleketli bya mani na mani, laha vanhu va makume ya magidi va hundzaka kona siku ni siku.
Ematafuleni wolawo, vanhu va nga kuma tinhlamulo leti humaka eBibeleni ta swivutiso swo tala. Vanhu lava nga riki na nkarhi wo yima, va nga teka nkandziyiso ivi va wu hlaya endzhaku ka nkarhi.
Minkandziyiso yi kumeka hi tindzimi to hlayanayana. Loko nkandziyiso wo karhi wu nga ri kona hi ririmi leri laviwaka, wu nga ha odiwa ivi wu landziwa endzhaku ka masiku ma nga ri mangani.
Vanhu swin’we ni vatirhela-mfumo va ri amukele hi mandla mambirhi tsima leri. Phorisa rin’wana ri te: “
Ha yini mi teke nkarhi wo leha ku ta laha? Hakunene mi khome rungula leri hi ri lavaka.”
Wanuna un’wana u nambe a yima loko a vona buku leyi nge Xana Bibele Yi Dyondzisa Yini Hakunene? U vule leswaku u vone vanhu exitichini xa xitimela va ri eku yi hlayeni hiloko a tivutisa leswaku va yi kume kwihi. Sweswi se wa swi tiva.
Siku ni siku jaha rin’wana a ri hundza rin’wana ra matafula lawa ku ringana mavhiki ya tsevu loko ri ya entirhweni. Eku heteleleni, ri yimile ivi ri ku, “
Ndzi kombela mpfuno.” Lava yimaka ematafuleni lawa va ri pfunile hi ntsako. Va ri nyike Bibele ni ku ri komba ndlela leyi yi nga ri pfunaka ha yona.
Vahundzi va ndlela lava tsakelaka va yima leswaku va vulavula hi timhaka ta Bibele. En’hwetini yin’wana ya ha ku hundzaka, vanhu va tikumele timagazini ta 3 797 ni tibuku ta 7 986 eka tsima leri ra le Manhattan.


text:
Tirhela Xikwembu Hi Ku Tshembeka Hambiloko U Langutana Ni “Mahlomulo Yo Tala”
“Hi fanele ku nghena emfun’weni wa Xikwembu hi mahlomulo yo tala.”—MINT. 14:22.
1. Ha yini malandza ya Xikwembu ma nga hlamali loko ma langutana ni maxangu?
XANA yi ku tsema nhlana mhaka ya leswaku u ta langutana ni “mahlomulo yo tala” loko u nga si kuma hakelo ya vutomi lebyi nga heriki? Kumbexana a yi ku tsemi nhlana. Ku nga khathariseki leswaku wa ha ri muntshwa entiyisweni kumbe se u ni nkarhi wo leha u tirhela Yehovha, wa swi tiva leswaku emisaveni ya Sathana hi ta langutana ni maxangu.—Nhlav. 12:12.
2. (a) Ku engetela eka swiphiqo leswi hlaselaka vanhu hinkwavo lava nga hetisekangiki, hi wihi nhlomulo wun’wana lowu Vakreste va langutanaka na wona? (Vona xifaniso lexi nga eku sunguleni ka xihloko lexi.) (b) I mani a hi vangelaka mahlomulo, naswona hi swi tivisa ku yini?
2 Ku nga khathariseki swihinga leswi “tolovelekeke evanhwini,” ku nga swiphiqo leswi khumbaka vanhu hinkwavo lava nga hetisekangiki, Vakreste va langutana ni nhlomulo wun’wana. (1 Kor. 10:13) I yini nhlomulo wa kona? I ku xanisiwa swinene hikwalaho ka leswi va tiyimiseleke ku yingisa milawu ya Xikwembu. Yesu u byele valandzeri vakwe a ku: “Hlonga a ri n’wi tluli n’wini wa rona hi vukulu. Loko va ndzi xanisile, na n’wina va ta mi xanisa.” (Yoh. 15:20) I mani a vangaka nkaneto wolowo? I Sathana loyi Bibele yi n’wi hlamuselaka tanihi “nghala leyi vombaka” leyi ‘lavaka ku dya’ vanhu va Xikwembu. (1 Pet. 5:8) Sathana u tirhisa xin’wana ni xin’wana leswaku a endla vadyondzisiwa va Yesu va nga tshembeki. Xiya leswi humeleleke eka muapostola Pawulo.
KU LANGUTANA NI MAHLOMULO ELISTRA
3-5. (a) Pawulo u langutane ni nhlomulo wihi eListra? (b) Rungula ra yena leri vulavulaka hi mahlomulo ya le nkarhini lowu taka ra tiyisana hi ndlela yihi?
3 Pawulo u xanisiwe ko tala hikwalaho ka leswi a a tshembeka eka Xikwembu. (2 Kor. 11:23-27) Nkarhi wun’wana u xanisiwe eListra. Endzhaku ko hanyisa wanuna loyi a a tswariwe a lamarile, vanhu a va anakanya leswaku Pawulo ni nakulobye wakwe Barnaba a va ri swikwembu. Vanhu lavambirhi va boheke ku kombela ntshungu wolowo lowu a wu tsake swinene leswaku wu nga va gandzeli. Hambiswiritano, swi nga si ya kwihi, ku fike vakaneti va Vayuda naswona va sungule ku vulavula ku biha hi Pawulo na Barnaba eka ntshungu wolowo. Vanhu volavo va hatle va ma tshemba mavunwa wolawo. Hikwalaho, va khandle Pawulo hi maribye ivi va n’wi siya va anakanya leswaku u file.—Mint. 14:8-19.
4 Endzhaku ko ya eDerbe, Pawulo na Barnaba “va tlhelele eListra ni le Ikoniya ni le Antiyoka, va tiyisa mimoya-xiviri ya vadyondzisiwa, va va khutaza leswaku va tshama eripfumelweni, va ku: ‘Hi fanele ku nghena emfun’weni wa Xikwembu hi mahlomulo yo tala.’” (Mint. 14:21, 22) Loko u ma twa ro sungula marito wolawo, ma nga vonaka ma nga twali. Phela, mhaka ya ku langutana ni “mahlomulo yo tala” a yi nga khutazi, a yi vanga gome. Pawulo na Barnaba va yi ‘tiyise njhani mimoya-xiviri ya vadyondzisiwa’ hi ku va byela leswaku a va ta langutana ni mahlomulo yo tala?
5 Nhlamulo hi nga yi kuma loko hi ma kambisisa hi vukheta marito ya Pawulo. A nga vulanga a ku: “Hi fanele hi tiyisela mahlomulo yo tala.” Ku ri na sweswo, u te: “Hi fanele ku nghena emfun’weni wa Xikwembu hi mahlomulo yo tala.” Hikwalaho Pawulo u tiyise vadyondzisiwa hi ku kandziyisa hakelo leyi tsakisaka leyi nga ta kumiwa hi lava tshamaka va tshembekile. Hakelo yoleyo a yi nga ri norho. Yesu u te: “Loyi a tiyiselaka ku ya fika emakumu hi yena loyi a nga ta ponisiwa.”—Mat. 10:22.
6. Hi yihi hakelo leyi nga ta kumiwa hi lava tiyiselaka?
6 Loko hi tiyisela, hi ta kuma hakelo. Vakreste lava totiweke va ta kuma hakelo ya vutomi lebyi nga heriki etilweni va fuma swin’we na Yesu. “Tinyimpfu tin’wana” ti ta kuma vutomi lebyi nga heriki emisaveni laha “ku [nga] ta va ni ku lulama.” (Yoh. 10:16; 2 Pet. 3:13) Kambe, hilaha Pawulo a vuleke hakona, hi ta langutana ni mahlomulo yo tala loko ha ha rindze hakelo yoleyo. Xiya miringo yimbirhi leyi hi nga ha langutanaka na yona.
MINHLASELO LEYI KONGOMEKE
7. I nhlomulo wa muxaka muni lowu nga hlamuseriwaka tanihi nhlaselo lowu kongomeke?
7 Yesu u te: “Vanhu va ta mi nyiketa etihubyeni ta rikwenu, mi ta biwa emasinagogeni, mi yimisiwa emahlweni ka tindhuna-nkulu ni tihosi.” (Mar. 13:9) Hilaha marito wolawo ma kombisaka hakona, Vakreste van’wana va ta langutana ni nxaniso lowu minkarhi yin’wana wu nga ta vangiwa hi varhangeri va vukhongeri kumbe va tipolitiki. (Mint. 5:27, 28) Nakambe, anakanya hi xikombiso xa Pawulo. Xana u chavisiwe hi mhaka ya leswaku u ta langutana ni nxaniso wo tano? Nikatsongo.—Hlaya Mintirho 20:22, 23.
8, 9. Pawulo u swi kombise njhani leswaku a a tiyimiserile ku tiyisela, naswona van’wana va le minkarhini ya hina va swi kombise njhani leswaku va tiyimisele hi ndlela leyi fanaka?
8 Pawulo u lwisane hi xivindzi ni minhlaselo leyi kongomeke ya Sathana kutani a ku: “Moya-xiviri wa mina a ndzi wu teki wu ri wa nkoka eka mina, onge hi loko wu ri lowu rhandzekaka eka mina, loko ntsena ndzo heta pfhumba ni vutirheli lebyi ndzi byi amukeleke bya Hosi Yesu, bya ku nyikela vumbhoni bya rixaladza hi mahungu lamanene ya musa lowu nga faneriwiki wa Xikwembu.” (Mint. 20:24) Swi le rivaleni leswaku Pawulo a yi nga n’wi chavisi mhaka ya leswaku u ta xanisiwa. Ku ri na sweswo, a a tiyimiserile ku tiyisela, hambi ko ba lexi dumaka. Xikongomelo-nkulu xa yena a ku ri ku “nyikela vumbhoni bya rixaladza” ku nga khathariseki ku xanisiwa kwihi na kwihi.
9 Namuntlha, vamakwerhu vo tala va tiyimisele hi ndlela leyi fanaka. Hi xikombiso, etikweni rin’wana Timbhoni tin’wana ti hete malembe ya kwalomu ka 20 ti pfaleriwile ekhotsweni hikwalaho ko ala ku hlanganyela eka tipolitiki. Nandzu wa tona a wu si tshama wu tengiwa, hikuva milawu ya tiko rolero a yi nga ri na rona lunghiselelo ra vanhu lava alaka ku ya evusocheni hikwalaho ka ripfalo. Loko ti ri ekhotsweni a ti nga pfumeleriwi ku endzeriwa hambi ku ri hi maxaka, naswona vabohiwa van’wana va biwile va tlhela va xanisiwa hi tindlela to hambana-hambana.
10. Ha yini hi nga fanelanga hi chava mahlomulo lama nga hi welaka hi xitshuketa?
10 Vamakwerhu etindhawini tin’wana va tiyisela mahlomulo lama va welaka hi xitshuketa. Loko na wena wo weriwa hi mahlomulo yo tano, a wu fanelanga u chava. Anakanya hi Yosefa. U xaviseriwe evuhlongeni, kambe Yehovha u “n’wi kutsurile emahlomulweni yakwe hinkwawo.” (Mint. 7:9, 10) Na wena Yehovha a nga ku kutsula hi ndlela leyi fanaka. U nga rivali leswaku “Yehovha wa yi tiva ndlela yo va kutsula endzingweni vanhu lava nga ni ku tinyiketela loku nga ni vukwembu.” (2 Pet. 2:9) Xana u ta ya emahlweni u tshemba Yehovha, u ri karhi u swi tiva leswaku a nga ku kutsula eka mafambiselo lawa yo homboloka ya swilo ivi a ku nyika vutomi lebyi nga heriki ehansi ka Mfumo wa yena? U ni swivangelo leswi twalaka swo n’wi tshemba ni swo tiyisela nxaniso hi xivindzi.—1 Pet. 5:8, 9.
MINHLASELO LEYI TUMBELEKE
11. Minhlaselo leyi tumbeleke ya Sathana yi hambana njhani ni minhlaselo yakwe leyi kongomeke?
11 Muxaka wun’wana wa nhlomulo lowu hi nga ha langutanaka na wona wu katsa minhlaselo leyi tumbeleke. Xana yi hambana njhani ni minhlaselo leyi kongomeke ya ku xanisiwa? Minhlaselo leyi kongomeke yi fana ni xidzedze lexi hlaselaka doroba ivi xi onha yindlu ya wena hi xitshuketa. Minhlaselo leyi tumbeleke yi fana ni muhlwa lowu dyaka mapulanga ya yindlu ya wena hakatsongo-tsongo kukondza yi wa. Swi nga ha endleka munhu a nga ri xiyi khombo ra nhlaselo lowu tumbeleke kukondza a ya ri vona loko se wu onhile.
12. (a) Hi wihi nhlaselo wun’wana wa Sathana lowu tumbeleke, naswona ha yini wu tirha swinene? (b) Pawulo u khumbiwe njhani hi ku hela matimba?
12 Sathana u lava ku herisa vuxaka bya wena na Yehovha, kutani a nga ha tirhisa minhlaselo leyi kongomeke ya ku xanisiwa kumbe a dlaya ripfumelo ra wena hakatsongo-tsongo hi ku tirhisa minhlaselo leyi tumbeleke. Rhengu rin’wana leri tumbeleke leri tirhaka leri Sathana a ri tirhisaka i ku heta vanhu matimba. Minkarhi yin’wana muapostola Pawulo a a titwa a hele matimba. (Hlaya Varhoma 7:21-24.) Ha yini Pawulo a tivitane “munhu wa maxangu” kasi a a ri ni vuxaka lebyinene ni Xikwembu naswona swi nga ha endlekaka leswaku a a ri xirho xa huvo leyi fumaka ya le minkarhini ya vaapostola? Pawulo u vule leswaku a a titwa hi ndlela yoleyo hikwalaho ka swihoxo swa yena. A a swi lava hi mbilu ya yena hinkwayo ku endla leswinene, kambe minkarhi yin’wana a swi nga n’wi oloveli. Loko na wena minkarhi yin’wana u pfa u titwa hi ndlela yoleyo, xana a swi ku chaveleli ku tiva leswaku hambi ku ri muapostola Pawulo u langutane ni ndzingo lowu fanaka?
13, 14. (a) I yini leswi endlaka vanhu van’wana va Xikwembu va hela matimba? (b) I mani la lavaka ku vona ripfumelo ra hina ri file, naswona ha yini?
13 Minkarhi yin’wana, vamakwerhu vo tala va titwa va hele matimba, va karhatekile kumbexana va tlhela va titwa va nga pfuni nchumu. Hi xikombiso, phayona leri hisekaka leri hi nga ta ri vitana Deborah ri ri: “Ndzi tshamela ku anakanya hi xihoxo lexi ndzi xi endleke, nkarhi wun’wana ni wun’wana loko ndzi anakanya hi xona ndzi hela matimba. Loko ndzi anakanya hi swilo hinkwaswo leswi hoxeke leswi ndzi swi endleke, swi ndzi endla ndzi titwa onge a ku na munhu loyi a nga ndzi rhandzaka, hambi ku ri Yehovha.”
14 I yini lexi endlaka malandza man’wana ya Yehovha lama hisekaka, yo tanihi Deborah, leswaku ma hela matimba? Ku nga ha va ni swivangelo swo tala. Van’wana va nga ha va va tolovele ku titekela ehansi, vona ni swiyimo swa vona evuton’wini. (Swiv. 15:15) Kasi eka van’wana, langutelo leri hoxeke leri va nga na rona ri nga ha va ri vangiwa hi swiphiqo swa rihanyo leswi khumbaka mintlhaveko ya vona. Ku nga khathariseki leswaku sweswo swi vangiwa hi yini, hi fanele hi tsundzuka leswaku i mani loyi a lavaka hi titwa hi ndlela yoleyo yo biha. Entiyisweni, i mani loyi a lavaka leswaku hi hela matimba lerova hi lan’wa? I mani loyi a lavaka leswaku u titwa u nga ri na ntshembo ku fana na yena? (Nhlav. 20:10) I Sathana. Ntiyiso wa mhaka hi leswaku ku nga khathariseki leswaku Sathana u tirhisa nhlaselo lowu kongomeke kumbe minhlaselo yo tala leyi tumbeleke, xikongomelo xa yena i xin’we, i ku hi endla hi vilela, hi nga ha hiseki ni ku hi endla hi tshika ku tirhela Xikwembu. U nga tixisi, vanhu va Xikwembu va le nyimpini ya moya!
15. Hi nga swi kombisa njhani leswaku hi tiyimiserile ku nga hetiwi matimba?
15 Tiyimisele ku nga wi mapa enyimpini leyi. Tshama u langute hakelo. Pawulo u tsalele Vakreste va le Korinto a ku: “A hi tshiki, hambiloko munhu loyi hi nga yena ehandle a hlakala, hakunene munhu loyi hi nga yena endzeni wa pfuxetiwa siku ni siku. Hikuva hambileswi nhlomulo wu nga wa nkarhinyana naswona wu vevukaka, wu hi tisela ku vangama loku nga ni ntikelo lowukulu swinene ni loku nga heriki.”—2 Kor. 4:16, 17.
SWI LUNGHEKELE SWESWI KU LANGUTANA NI NHLOMULO
16. Ha yini swi ri swa nkoka ku tilunghiselela ku langutana ni nhlomulo ka ha ri sweswi?
16 Hilaha hi swi voneke hakona, Sathana u tirhisa “marhengu” yo tala. (Efe. 6:11) Un’wana ni un’wana wa hina u fanele a yingisa xitsundzuxo lexi kumekaka eka 1 Petro 5:9 lexi nge: “Lwanani na [yena], mi tiya eripfumelweni.” Leswaku hi kota ku endla sweswo, hi fanele hi lunghiselela mianakanyo ni timbilu ta hina sweswi leswaku hi lunghekela ku endla leswinene. Hi xikombiso: Loko vuthu ra masocha ri nga si ya enyimpini, ri kuma ndzetelo wo hlawuleka lowu ri endlaka ri lunghekela ku ya enyimpini. Swi tano ni hi vuthu ra moya ra Yehovha. A hi swi tivi leswaku nyimpi ya hina ya moya yi ta katsa yini enkarhini lowu taka. Hikwalaho, xana ku ta va ku nga ri vutlhari ku tiletela loko ka ha ri ni ku rhula? Pawulo u tsalele Vakorinto a ku: “Tshamani mi ri karhi mi tikambela ku vona loko mi ri eripfumelweni, tshamani mi tikombisa leswi n’wina mi nga swona.”—2 Kor. 13:5.
17-19. (a) Hi nga tikambela njhani? (b) Vantshwa va nga swi lunghekela njhani ku va ni xivindzi loko va vulavula hi leswi va pfumelaka eka swona loko va ri exikolweni?
17 Ndlela yin’wana leyi hi nga yingisaka ndzayo ya Pawulo leyi huhuteriweke i ku tikambela swinene. Tivutise swivutiso swo tanihi leswi: ‘Xana ndzi khongela nkarhi na nkarhi? Loko van’wana va ndzi khutaza ku endla swilo leswi hoxeke, xana ndzi yingisa Xikwembu tanihi mufumi ku tlula vanhu? Xana ndzi ya nkarhi na nkarhi eminhlanganweni ya Vukreste? Xana ndzi va ni xivindzi loko ndzi vulavula hi swilo leswi ndzi pfumelaka eka swona? Xana ndza hatlisa ku rivalela vamakwerhu swihoxo leswi va ndzi endleleke swona, tanihi leswi na mina ndzi lavaka leswaku va ndzi rivalela? Xana ndzi titsongahatela lava rhangelaka evandlheni ra ka hina ni lava rhangelaka evandlheni ra le misaveni hinkwayo?’
18 Xiya leswaku xivutiso xin’wana eka leswi nga laha henhla xi vulavula hi ku va ni xivindzi loko hi vulavula hi swilo leswi hi pfumelaka eka swona kasi xin’wana xi vulavula hi ku yingisa Xikwembu loko hi khutaziwa ku endla leswi hoxeke. Vantshwa va hina vo tala va fanele va swi endla sweswo loko va ri exikolweni. Va dyondze ku nga chavi kumbe ku nga khomiwi hi tingana loko va vulavula hi leswi va pfumelaka eka swona. Va vulavula hi xivindzi. Eka timagazini ta hina ku ni swiringanyeto leswi pfunaka emhakeni leyi. Hi xikombiso, Xalamuka! ya July 2009 yi ringanyeta leswaku loko mudyondzi-kuloni a ku vutisa a ku: “Ha yini u nga pfumeli eka dyondzo ya ku tihundzukela ka swilo?” u nga ha n’wi hlamula hi ku olova u ku: “Ha yini ndzi fanele ndzi pfumela eka dyondzo ya ku tihundzukela ka swilo? Hambi ku ri van’wasayense a va pfumelelani ha yona, naswona hi vona a va fanele va yi tiva kahle dyondzo leyi!” Vatswari, tiyisekani leswaku mi bula ni vana va n’wina hi tindlela leti va nga swi lunghekelaka ha yona ku langutana ni mintshikilelo yo tano ya tintangha ta vona exikolweni.
19 A hi minkarhi hinkwayo swi olovaka ku va ni xivindzi loko hi vulavula hi leswi hi pfumelaka eka swona kumbe ku endla swilo leswi Yehovha a lavaka hi swi endla. Endzhaku ko heta siku hinkwaro entirhweni wo tihanyisa, swi nga ha lava hi tikoka kunene loko hi ya eminhlanganweni. Swi nga ha hi tikela ku pfuka nimixo leswaku hi ya ensin’wini. Kambe tsundzuka: Loko ku ta miringo leyikulu enkarhini lowu taka, u ta va u swi lunghekerile ku langutana na yona loko u titolovete ku endla swilo sweswo sweswi.
20, 21. (a) Ku anakanyisisa hi nkutsulo swi nga hi pfuna njhani ku lwisana ni langutelo leri hoxeke? (b) Hi fanele hi tiyimisela yini hi mahlomulo?
20 Ku vuriwa yini hi minhlaselo leyi tumbeleke? Hi xikombiso, hi nga lwisana njhani ni ku hela matimba? Ndlela yin’wana ya matimba yo endla tano i ku anakanyisisa hi nkutsulo. Muapostola Pawulo u endle tano. Minkarhi yin’wana a a titwa a tshikilelekile. Kambe a a swi tiva leswaku Kreste a nga felanga vanhu lava hetisekeke, u fele vadyohi. Naswona Pawulo a a ri un’wana wa vadyohi volavo. Entiyisweni, u tsale a ku: “Ndzi hanya hi ripfumelo leri nga eka N’wana wa Xikwembu, loyi a ndzi rhandzeke kutani a tinyiketa hikwalaho ka mina.” (Gal. 2:20) Pawulo u wu amukerile nkutsulo. A a pfumela leswaku nkutsulo wu tirha eka yena n’wini.
21 Langutelo rolero—ro teka nkutsulo tanihi nyiko ya wena leyi humaka eka Yehovha—ri nga ku vuyerisa swinene. Sweswo a swi vuli leswaku ku hela matimba ku ta namba ku hela hi ku hatlisa. Van’wana va hina hi nga ha boheka ku lwisana ni nhlaselo lowu lowu tumbeleke kukondza hi nghena emisaveni leyintshwa. Kambe tsundzuka: Hakelo yi ta kumiwa hi lava va nga lan’wiki. Hi le kusuhi swinene ni siku leri vangamaka laha Mfumo wa Xikwembu wu nga ta tisa ku rhula wu tlhela wu endla leswaku vanhu hinkwavo lava tshembekaka va hetiseka. Tiyimisele ku nghena eMfun’weni wolowo—hambiloko u ta nghena hi mahlomulo yo tala.